
Bertolt Brecht, 
lucrare În bronz, executată de sculp- 
torul german Fritz Cremer 


ra în iarna lui 1935. De doi ani, poporul german trăia — sub 
apăsare fascistă — mizeria, ororile şi pregătirile de război ale 
lui Hitler și ale acoliților lui. Impreună cu alți fruntași ai gin- 
dirii și scrisului progresist german, Bertolt Brecht era nevoit 
să-și continue departe de patrie, in emigrație, activitatea lui 
neostenită de scriitor și artist combatant în slujba adevărului, 
demnității și libertăţii umane. În iarna lui 1935, el se afla la 
New York, chemat din Danemarca de echipa unui teatru mun- 
citoresc. să pună în scenă cunoscuta lui dramatizare după roma- 
nul lui Gorki, Mama. În contact cu unele aspecte ale modului 
de viață de peste ocean, Brecht a avut atunci pentru întiia oară 
revelația izbitoarelor asemănări ce existau între felul în care 
banda nazistă a lui Hitler ajunsese la putere şi-şi exercita cri- 
minala operă de jafuri şi asasinate, şi felul în care acționează 
şi dau lovituri bandele de gangsteri din America. Atunci se 
gindise el să scrie „o piesă cu gangsteri, care să cheme în amin- 
tire unele evenimente pe care le știm cu toții“. Titlul inițial al 
lucrării urma să sune, de alfel: The gangster-play we know 
(Piesa gangsterească pe care o cunoaștem). 

Această piesă avea însă să fie realizată abia în 1941, în 
Finlanda, după ce, în acest îndelung răstimp, fuseseră scrise 
şi jucate parabola antirasistă Capete rotunde şi capete ţuguiete, 
ciclul de tablouri demascatoare din Groaza şi mizeria celui 
de-al III-lea Reich şi o seamă de alte opere dramatice, poetice 
şi publicistice, toate țintind să denunțe, în lume ca şi în rindul 
maselor populure din Germania. caracterul hidos şi tendinţele 
primejdioase ale nazismului. În 1941, cînd Hitler și banda lui 
păreau să fi ajuns în pragul cel mai de sus al „ascensiunii“ 
lor (aproape întreg teritoriul Europei se afla sub cizma lor), 
Brecht socoteşte că nu mai poate intirzia să deschidă ochii 
lumii înspăimintate şi să-i arate că această ascensiune a fost 
posibilă numai pentru că nazismul a fost promovat de anumite 
cercuri capitaliste, dar că ascensiunea lui nu este fatală, nu 
este irezistibilă, şi poate fi — trebuie — oprită, 

Ascensiunea lui Arturo Ui poate fi oprită este o piesă 
parabolică, o piesă „cu gangsteri“. Recunoaștem în ea locuri, 


SA 


Fotogralia din pagina anterioară: Ekkehard 
Schall, interpretul lul Arturo Ui, în specta- 
___<olul prezentat de Berliner Ensemble 


moravuri, feluri de a gindi și acţiona, caracteristice gangurilor 
ce bintuie cu crimele, santajele şi tranzacţiile lor, lumea de 
afaceri și politicieni a municipalităților şi Statelor Unite ale 
Americii. In chipurile, împrejurările şi acțiunile gangsterilor din 
parabola lui Brecht, mai recunoaştem însă, îndeosebi, fauna, 
crimele, șuntajele, afacerile întunecate ale regimului nazist: pe 
şeful de bundă Adolf Hitler (Arturo Ui), pe locotenenţii aces- 
tuia: Roehm, Goebbels, Goering (Roma, Givola, Giri) pe bă- 
trinul iuncher — general şi preşedinte de republică — Hindenburg 
(Dogsborough), pe alți iuncheri şi oameni de afaceri care au 
promovat ascensiunea lui Hitler (Clark, Gaffles, Flake, Mul- 
berry etc.). Recunoaşlem şi urmărim de-a lungul tablourilor pri- 
mele etape ale ascensiunii fascismului în Germania. pină la 
asasinarea lui Dollfuss (Dulifeet), fostul preşedinte al Austriei. 

Parabola ascensiunii gangstereşti a lui Arturo Ui tinde să 
demonstreze, odată cu caracterul nefast dar nu irezistibil al aces- 
tei ascensiuni, şi substanța jalnic-ridicolă a „eroilor“ ei. Dar 
dacă ea zugrăvește „învăluit“ unele evenimente şi portretizează 
unele tipuri din galeria tragic-grotescă a anilor care au premers 
cel de-al doilea război mondial, aceste „invăluiri“ (care, după 
cum arată chiar Brecht, sînt în fond nişte dezvăluiri) sînt în- 
zestrate și cu o „viață proprie“. Ele vorbesc după dorința auto- 
rului lor „și fără aluzii“. Corespondența acțiunilor gangstereşti 
din piesă cu evenimentele istorice pesrecute e doar indicativă.. 
Ea nu trebuie căutată în toate acțiunile, în toate amânuntele: 
piesei, în toate trăsăturile eroilor. Așa ceva ar reduce valoarea 
piesei la valoarea circumstanţială a unei simple cronici crip- 
tice, ar secătui-o de sensurile ei major demascatoare, de forța: 
cu care ea denunță sistemul însuși de naştere şi parvenire a 
fascismului. Corespondenţele din parabolă sint, prin urmare, 
corespondențe de principiu. Și acest fapt i-a conferit o putere 
generalizatoare, care se verifică deplin în actualitatea noastră, 
după 20 de ani de la scrierea ei, în zilele în care asistăm, în 
Germania occidentală, la reînvierea fascismului, a politicii re- 
vanşarde, militariste. De altfel, deși detractorii lui Brecht, 
recrutați din cercurile fasciste sau fascizante ale țărilor capi- 
taliste, s-au străduit și se străduiesc cu înverșunare să şteargă 
acest caracter actual al satirei, Arturo Ui a fost îmbrățișat cu 
o uriașă audiență şi preţuire în întreaga lume — şi chiar în 
Germania fegerală — tocmai datorită actualităţii lui. La Paris. 
de pildă. unde a fost prezentat de echipa Berliner Ensemble: 
în cadrul stagiunii Teatrului Naţiunilor, care l-a cinstit cu pre- 


miul întîi, pină și critica din presa reacționară — dincolo de: 
elogiile neprecupeţțite acordate artei și tehnicii cu care a fost 
realizat spectacolul — a fost nevoită să recunoască forța con- 


temporană a piesei. Iar turneul întreprins cu Arturo Ui, în toamna: 
aceasta, în cîteva orașe ale Germaniei federale, s-a bucurat de 
un succes cu atit mai zgomotos şi mai edificator, cu cit cercurile 
și grupările deschis sau ascuns naziste care hălăduiesc acolo cu 
voia oficialității, au încercat, prin demonstraţii, manifestații 
huliganice de stradă şi în sălile de spectacol. ca şi prin mani- 
feste injurioase special tipărite și răspindite, să-i oprească pe 
spectatori de a intra în teatre. 

A face ca „adevărul să încapă în mina oamenilor ca o 
armă“ a fost unul din preceptele de bază promovate de Bertolt 
Brecht de-a lungul activităţii sale de militant prin scris şi artă 
pentru progresul in pace al omenirii. E ceea ce a făcut și face 
de temut scrisul său, în rindul celor pe care — și prin Arturo 
Ui — Brecht îi denunță oprobriului opiniei publice mondiale ca 
urmași nevrednici ai gangsterului; e însă tocmai ceea ce face: 
ca scrisul său să fie îndrăgit și folosit ca armă de luptă de- 
oamenii cinstiți din lumea întreagă, hotăriţi să oprească din: 
faşă ascensiunea tilhărească şi războinică a altui Ui în lume. 


PER 


Crainicul; Flake, Caruther, Butcher. Mulberry, Clark, ne- 
gustori, conducători ai trustului conopidei; Sheet, armator; Bătri- 
nul Dogsborough; tinărul Dogsborough; Arturo Ui, șef de gang- 
steri; Ernesto Roma, locotenentul său; Ted Ragg, reporter la 
ziarul „Star“; Daisy, floarea din docuri; Emanuele Giri, gangster: 
Bowl, casier la Sheet; Goodwill şi Gaffles. doi domni din consi- 
liul comunal; O'Casey, anchetator; Un actor; florarul Giuseppe 
Givola, gangster; Hook, precupeț; acuzatul Fish; Apărătorul; 
Judecătorul; Medicul; Procurorul; tinărul Inna, omul de încredere 
al lui Roma; Un om de rind; Ignatius Dullfeet; Betty Dullfeei. 
soția lui; oameni de pază ai lui Arturo Ui; servitorul lui Dogs- 
borough; reporteri de ziar; oameni înarmaţi; precupeţi din Chi- 
capo şi din Cicero: O femeie. 


entru ca intimplările să dobindească acea semnificație care, din 
păcate, le retine, piesa trebuie interpretată în stilul mare; cel 
mai bine, cu reminiscențe limpezi din teatrul istoric elisabe- 
tan, așadar cu perdele și podeste. Acţiunea se poate desfășura, 
de pildă. in fața unor cortine de iută stropite în culoarea singelui 
de vită. Pot fi, eventual, folosite fundaluri panoramice, după cum. 
de asemenea, sint îngăduite efecte de orgă, trompete, tobă. Pa- 
rodia, in înțelesul curat al cuvintului, trebuie totuși, fireşte, evi- 
tată ; așa după cum, nici în ceea ce privește grotescul, nu se 
cade a fi trecută cu vederea atmosfera de groază. E necesară 
o interpretare plastică, mişcată într-un tempo rapid, cu clare 
tablouri de grup în stilul vechii picturi istorice. 


hra Loja 


PROLOG 


În faţa cortinel de pinză apare Crainicul. Pe pinză se pot citi anunțuri mari: „Noi ştiri 
despre scandalul din docuri.” — „Lupta pentru testamentul batrinului Dogsborough şi confe- 
siunile lui.” — „„Întimplări senzaţionale la procesul incendiatorilor de depouri.” — ,.Asasinarea 
gangsterului Ernesto Roma de călre amicii lul” — ..Şantajarea şi uciderea lui Ignatius Dull 
feet." — ..Gangsteril cuceresc oraşul Cicero.” în spatele cortinei, muzică de hilci. 


CRAINICUL 


Dragi spectatori, azi vă vom arăta — 
Tăcere, sus Ja galerie! Şi dumneata, 
Coniţă, jos pălăria! Să se vadă 
A gangsterilor mare, istorică paradă. 
Pentru prima, primissima oară, o să vi sc arate 
Faimosul scandal din docuri, pe-adevărate. 
Apoi veţi mai cunoaşte: 
Testamentul lui Dogsborough şi tot ce-acesta recunoaşte; 
Înălțarea lui Arturo Ui, pe cind acţiunile erau spre baisse ; 
Senzaţionale ştiri despre incendierea depourilor şi despre 
respectivul răsunător proces; 

Asasinarea lui Dullfeet; cum se împarte dreptatea la Coma; 
Gangsterii între ei: măcelărirea lui Ernesto Roma: 
La final — in plină lumină — un ultim tablou: 
Gungsterii cuceresc oraşul Cicero ! 
Veţi vedea aici, interpretaţi de actori anume. 
Pe cei mai vestiți eroi din gangstereasca lume — 
Și dintre cei in viaţă şi cei ce-au prins să moară, 
Şi gangsteri de-a binelea, și gangsteri intr-o doară, 
Şi dintre cei născuţi, și dintre cei făcuţi. De pildă, precum fu 
Bictul bătrîn. prea respectabilul Dogsborough... 

(În faţa cortinei păşeşte bătrinul Dogsborough.) 
li e părul alb şi inima cărbune. 
Hai, ramolite, fă-ţi cuvenita plecăciune. 

(Bătrinul D. se retrage, după ce s-a plecat.) 
Urmează după-acesta, dar 
Uite că apare: 

(apare Givola) 

Givola, de meserie florar c. 

Cu fleoanca lui sintetic unsă, 
Îţi vinde drept un roib o capră tunsă. 
Minciuna, cică, n-are picioarele prea lungi! 
Admiraţi-i-le la dinsul, atunci! 

(Givola se retrage șchiopătind.) 
Şi-acum, atenţie: un clovn de vază! 
Emanuele Giri, ieşi ! Vrea lumea să te vază 

(În fața cortinei apare Giri și salută cu mina.) 
Unul din cei mai crunţi killeri din istorie! Hai, 
Te cară! 

(Giri se retrage supărat.) 
Şi-acum, curiozitatea noastră cea mai dihai! 
Gangsterul gangsterilor ! Faimosul Arturo Ui. 
Pe ăsta cerul, drept pedeapsă, ni-l dărui. 
C-avem cugetele cu fărădelegi pătate: 
Cu violențe, nerozii, slăbiciuni şi alte păcate. 

(În fața cortinei, Ui, trecind de-a lungul rampei. iese.) 
Ce mi-e Richard al III-lea şi ce-mi este el? 
Din vremea celor două Roze-ncoace, 
Lumea n-a mai avut de-a face 
Cu un mai fulminant. mai singeros măcel. 


Tocmai de aceea, cinstită lume spectatoare, 


Direcţiunea s-a simţit datoare 


Totul în stil mare să vă prezinte. 
N-a precupeţit pentru asta nici eforturi, nici alte cheltuieli pendinte. 
Şi totuşi, ce-i aici, doar strictul adevăru-i 
Din ce vedea-veţi astă-seară, stărui 
Să ştiţi, nu-i nou nimic, nimic artificial 
Nici născocit, sau pentru dumneavoastră aranjat special. 
Ce vă arătăm aici, pe întreg continentul clar e: 
Este piesa cu gangsteri, ce-o ştie fiecare. 
(In timp ce muzica crește și se întovărăşeşte cu răpăitul unei mitraliere, Crainicul 
iese, aferat.) 


City. Apar cinci negustori, conducători a! 
trustului  conopidei. 


FLAKE 
Afurisite vremi ! 


CLARK 


Parcă Chicago. 
Fetiţa noastră dragă, în zori de zi 
Pormnită după lapte, dă în pungă 
De-o gaură, şi-şi cată acuma cenţii 
Pe undeva, prin şanţ. 
CARUTHER 
Deunăzi, joi. 
Ted Moon mă invitase să viu luni 
La prînz, la el, eu şi-încă vreo optzeci. 
De ne-am fi dus, n-am fi aflat la dinsul 
Decit pe portărel. Schimbarea asta 
De la belșug la sărăcie vine 
Mai iute, azi, decit ai zice pis. 
„Oraşu-i inundat, ca şi-altă dată 
De tlote-ntregi de zarzavat. Dar ia 
Cumpărători de unde nu-s. 


BUTCHER 

Ai zice 

Că-n plină zi te năpădeşte noaptea! 
MULBERRY 


Pînă şi Clive and Robber vor fi scoşi 
La licitaţie! 
CLARK 
Wheelers fruct-import 
A bancrutat— şi-i firmă decind lumea. 
Garajele Dick Haveloks trag oblonul. 
CARUTHER 
Şi Sheet pe unde-i? 
FLAKE 
N-are timp să vină: 
Încearcă băncile. 
CLARK 
Ei taci! Şi Sheet? 
(Pauză.) 
Cu un cuvint: nu mai e rost de afaceri 
Cu conopidă-n ăst oraș. 


BUTCHER 


Ei, domni! mei, 
Curaj! Cît nu eşti mort, ești încă-n 


viață. 
MULBERRY 
A nu fi mort nu-nseamnă: a trăi. 
BUTCHER 


De ce s-o luăm în negru ? În fond mue 
Nimic ma! sănătos decit negoțul 
Cu mijloace de trai. Nutreţ, adică 
Pentr-un oraș de patru milioane! 
Că-i criză ori nu: oraşu-are nevoie 
De zarzavat. Iar noi îi facem rost! 
CARUTHER 
Cu tirgul de legume cum stăm? 
MULBERRY 
Prost. 
Cu muşterii de-ţi cer un sfert de varză, 
Şi-ăla pe datorie! 
CLARK 
Ni se strică 
Întreaga conopidă. 
FLAKE 
Ce ciudat? 
E colon faţă un tip — iii zice Ui... 
CLARK 
Ui, gangsterul ? 
FLAKE 
El, în persoană. Simte 
Miros de mort. Şi-i şi propune afaceri. 
Locotenentul lui, Ernesto Roma, 
Se-oferă, cică, piaţa să convingă 
Că-i sănătoasă numai conopida 
Ce şi-o procură de la noi. Promite 
Comenzile să şi dubleze. Căci, 
Socoate dinsul, precupeţii sint 
Mult mai dispuși să cumpere verdeţuri 
Decit sicrie. (Haz de necaz.) 
CARUTHER 
Ce neobrăzare ? 


MULBERRY 
(ride din toate puterile) 


Pe bombele lui Mills şi Tompson! lată 
Idei să ieşi din criză! Singe proaspăt 
În piaţa conopidei ! În sfirşit! 

Se tot zvonea că ne e somnul greu! 
Şi se grăbeşte domnu-Arturo Ui 

Să ne servească! Ei, acu-i de-ales: 
Ori el, ori numai oastea mîntuirii. 
Ce ziceţi ? Unde-i mai gustoasă ciorba ? 


„CLARK 

Eu cred că a lui Ui e mai fierbinte. 
CARUTHER 

Daţi- afară! 
MULBERRY 


Dar politicos! 
Că nu se ştie ce ne-așteaptă ! (Haz.) 


FLAKE (lui Butcher) 


Cum stăm 
Cu intervenţia lui Dogsborough ? 
(Celorlalţi) 

Butcher cu mine am clocit ceva 
Să-aflăm un mijloc să ne strecurăm 
Prin zodia asta proastă financiară. 
Şi neam gindit — simplu și scurt: 

impozit 
Plătim oricum. De ce dar, nu ne-ar 

scoate 
Chiar statul din noroi, cu-un împrumut 
Ca să clădim, să zicem lîngă docuri, 
Niscai depouri pentru zarzavaturi, 
Şi-astfel să ieftenim transportul lor 
Pină-n oraș. Bătrinul Dogsborough 
Ne-o poate face. Dogsborough ce zice? 


BUTCHER 
Cam şovăie să intren combinaţie. 
FLAKE 


Ce spul? E boss electoral în docuri 
Şi, scîrba, şovăie să ne ajute? 


CARUTHER 
Iar eu mă storc de bani să se aleagă! 


MULBERRY 

Fost cantinier la Sheet, al dracului! 

Minca din pîinea trustului-nainte 

De a intra-n politică. Murdară 

Ingravitudine e asta, Flake. 

Ce-ţi spuneam eu? S-a dus buna- 
cuviinţă ! 

Nu-i lipsă-atit de bani. De cuviinţă-i 

lipsă ! 

Dau cu picioru-n vasul ce se-neacă 

Şi ocărăsc. Amicu-ţi creşte dușman, 

O slugă încetează a fi slugă, 

Iar vechiul cantinier, surizătorul, 

E doar un mare bot de carne rece. 

Morală, unde zaci în timp de criză! 


CARUTHER 
Zàu, de la Dogsborough, nu 
m-aşteptam ! 
FLAKE 
Ce-a zis ìn fond? 
BUTCHER 
Că-i cam miroase-oferta. 
FLAKE 
Cum, îi miroase? E rău-mirositor 
Să construieşti depouri ? Asta-i muncă 
Şi piine pentru mii de muncitori! 
BUTCHER 
Nu crede, zice, c-am avea de gind 
Să construim. 
FLAKE 
Auzi, nerușinare ! 
BUTCHER 
Că n-o să construim? 
FLAKE 
Nu, că nu crede | 
CLARK 
Găsiţi atunci un altul, să vă-mpingă 
Propunerea. 
MULBERRY 
Da. sînt şi alţii? 
BUTCHER 


Dar 
Nici unul nu-i ca Dogsborough. So 
ştiţi t 
Omul e bun. 
CLARK 
La ce? 
BUTCHER 


E om de-onoare. 
Mai mult: ştiut ca om de-onoare. 


FLAKE 
Fleacuri ! 
BUTCHER 
Că ține la renume-i ne-ndoios. 
FLAKE 


O fi! Dar nouă de-mprumut ne arde. 
Renumele e treaba lui. 


BUTCHER 
A lui? 
Eu cred că-i şi a noastră. Un imprumut 
Scutit de întrebări, nu poate obţine 
Decit un om pe care te jenezi 
Să-l încolţeşti cu-nscrisuri şi dovezi. 
Şi-aşa un om e Dogsborough. Se 
prinde ! 


Bâtrinul Dogsborough ni-i imprumutul. 
De ce? Toţi cred în el. Cine-a uitat 
Să creadă-n Dumnezeu, mai crede-n 
Dogsborough. 
Cel mai versat bursier, care nu-ţi 
merge 
Nici la un avocat făr'-de-avocat, 
Şi-ar îndesa ultimul cent în şorțul 
Lui Dogsborough, să stea-n păstrare. 
chiar 
De l-ar vedea. pe vreo tejghea, uitat. 
Incredere cu caru'! Optzeci de ierni, 
Căte-a trăit, n-a dovedit vreo hibă. 
Vă spun: un om ca ăsta-i aur, cînd 
Vrei, mai ales,să construieşti in docuri 
Nişte depouri — dar puţin mai-ncet. 
FLAKE 
Să zicem. Butcher, că-i cum zici: — 
de aur. 
Cind jură pe ceva—e sfint. Dar vezi, 
Pe ce vrem noi, nu jură, din păcate. 


CLARK 
EI, nu! „Orașul nu-i castron de 
ciorbă !“ 
MULBERRY 
Şi: „Toţi pentru oraş, orașul pentru 
sine !* 
CARUTHER 
Greţos ! Fără umor! 
MULBERRY 


De-are-o părere. 
Şi-o schimbă, cert, mai rar decit 
cămaşa. 
El n-are ochi să vadă că oraşu-i 
Un loc din lemn şi piatră, în care 
oameni 
Trăiesc cu oameni laolaltă, în hartă 
Pentru chirie, pentru beafsteak; dinsul 
îi crede din hirtii și slove sfinte. 
Nu m-aş putea-mpăca cu el vreodată. 


CLARK 


Nu-i şi n-a fost al nostru, omul ăsta. 
Ce are el comun cu conopida? 

De putrezesc legumele-n oraș, 

Puțin îi pasă. Un deget n-ar mişca! 
De nouășpe ori douăzeci de ani 

Ne tot înghite banii la alegeri 

Dar conopida doar în farfurie 

A cunoscut-o. Cit despre garaje 

În unul n-a intrat, măcar, de frică! 


BUTCHER 
Aşa e. 
CLARK 
Lua-l-ar dracu’! 
BUTCHER 
Nu dracul! Noi 
Să-l luăm! 


FLAKE 
Ce-ti vine? Clark a demonstrat 
Că omul ăsta ne respinge. 
BUTCIER 
Clark 
A spus-o şi de ce. 
CLARK 
Nu ştie nici 
De Dumnezeu, omul acesta. 
BUTCHER 
Asta-i 
Lipseşte. Vezi ? Ştiinţa. Dogsborough 
Nu ştie cum te simţi în pielea noastră. 
Problema-i, deci: cum intră 
Dogsborough 
In pielea noastră ? Ce-am putea să-i 
facem ? 
Să-l lămurim! Că e păcat de el. 
Eu am un plan. Ia ascultați ce fel! 
(Apare un text care recheamă în 
amintire anumite evenimente din tre- 
cutul nu prea îndepărtat: 1929—1932. 
Criza mondială a zguduit cu deosebită 
putere Germania. În momentul culmi- 
nant al crizei, iuncherii_prusaci _in- 
cearcă, multă vreme fără succes. să 
pună mina pe nişte imprumuturi de 
stat.) 


2. 


In faţa bursei de produse, Flake şi Sheet 
conversează. 


SHEET 
Am alergat la Ponţiu și Pilat. 
Dar Ponţiu era plecat. Pilat, în baie. 
ţi vezi amicii azi, numai din spate! 
*Nainte de a da ochi cu propriu-i frate, 
Frăţinele se-ncalță-n ghete vechi 
Să nu fie tapat! Vechi asociaţi, 
De se-ntilnesc în fața primăriei, 
Îşi dau bineţi cu nume născocite — 
Așa se tem unul de altul. Tot 
Oraşul e cusut la buzunare. 


FLAKE 
Ce zici de-oferta mea ? 
SHEET 
Să vind? N-o fac. 
Voi vreți chiar masa drept bacşiș 
s-aveţi, 
Ba să vă mulţumesc că luaţi bacşiş. 
Ți-aş spune ce cred despre voi. 
Dar tac. 
FLAKE 
Nu capeţi nicăieri mai mult. 


SHEET 


Da, ştiu — 
Mai mult nu capăt nici de la prieteni. 
FLAKE 
Azi, banii-s scumpi. 
SHEET 


Cu-atit mai scumpi, cind iţi 
Lipsesc. Şi că-ţi lipsesc, nu știe nimeni 
Mai bine decit un prieten. 


FLAKE 

Nu eşti 

În stare să-ți mai ţii casa de şlepuri. 
SHEET 


Te pomenești, mai ştii, că nu-s în stare 
Nici să-mi mai ţin nevasta. 
FLAKE 
Dacă vinzi... 
SHEET 
„Mă pricopsesc. Aş vrea numai să ştiu. 
Ce zor aveţi cu şlepurile mele? 
FLAKE 
Că trustul ar dori să te ajute, 
Nu ţi-a trecut prin gînd? 
SHEET 
Nu. Ce să mint?! 
Zău. unde mi-a fost capul? Să-mi 
închipui 
Că voi aţi vrea de avere să mă 
stoarceli. 
Cind gindul vostru e să mă-ajutaţi! 
FLAKE 
Nu ai să ieşi din smire cu ironia. 


SHEET 
Nici smircu-n schimb n-are folos, iubite 
Flake ! 
(Trec tacticos trei bărbați — gangste- 
rul Arturo Ui, locotenentul său Ernesto 
Roma şi un om de pază. În trecere. 
Arturo Ui îl țintește cu privirea pe 
Flake, ca şi cum ar aștepta ca acesta 
să i se adreseze, iar Roma, privind 
scena, întoarce cu răutate capul după 

dinsul.) 

Cine-i ? 
FLAKE 
Gangsteru! Arturo Ui — 

Ca şi cind noi ţi-am fi cumpărătorii! 

SHEET 
Părea că ţine să-ţi vorbească. 


FLAKE 


(rizind cu teamă) 
Sigur. 


Ne-aţine calea și ne tot propune 

Să ne desfacă dinsul conopida 

Cu browningul. Sint astăzi mulţi ca Ui. 
Se-ntind ca riia în oraș şi-l rod 

La degete, la braţe, pe la git. 

De unde vin, habar nu are nimeni. 
Părerea e că din vreo ocnă-adincă. 
Tot jaful ăsta, spaima, amenințarea, 
Răpirile, teroarea, tot măcelul 
Şi-acel „Miinile sus!" şi „Scape cine 


poate !" 
Trebuie ars. 


SHEET 
(il privește tăios) 
Urgent. Că molipseşte. 
FLAKE 
Ca şi cînd noi ţi-am fi cumpărătorii? 
SHEET 
(dindu-se un pas înapoi 
şi contemplindu-l) 
Da. Este-o anume-asemâănare. 
Cu ăştia de au trecut. Nu mare, totuşi. 
Ceva, chiar dacă nu vizibil, aparent: 
În fundul bălții, vezi adesea crengi 
Verzi, mucilaginoase. Parcă-s şerpi. 
Da-s crengi. Ori poate nu? Așa și tu 
Adi, să nu te superi, cu-acest Roma. 
Acu’, că v-am văzut pe amindoi, 
Simt că de mult mi-am dat seama 
de asta. 
Dar fără să-nțeleg. Mai zi o dată: 
„Ca şi cind noi ţi-am fi cumpărătorii !* 
Parcă şi vocea... Nu, mai bine zi: 
„Sus miinile !* Căci, asta vrei să zici. 
(Ridică miinile.) 
lată-le sus. Flake. Șlepurile luaţi-mi! 
în schimb, hai. daţi-mi un picior sau 
două. Daţi-mi 
Mai bine două. E-un preţ ceva mai bun. 


FLAKE 
Eşti cam nebun! 
SHEET 
Ce-aș da să fiu nebun! 


3. 


Odaie dosnică 1n hanul lui Dogsborouph. 
Dogsborough şi fiul lui clătesc pahare. Intră 
Butcher şi Flake. 
DOGSBOROUGH 


Veniţi degeaba. Nu mă prind. Oferta 
voastră 
Miroase rău, ca peștele-mpuţit. 


TINĂRUL DOGSBOROUGH 
Tata refuză. 


BUTCHER 
Las-o-atunci, bătrine ! 
Noi te-ntrebăm; zici nu. Bun, fie nu! 
DOGSBOROUGH 
Miroase. Am mai văzut eu astfel de 
Depouri. Nu mă prind, nu. 


TINARUL DOGSBOROUGH 
Tata nu se prinde. 
BUTCHER 
Bun. lasă. 


DOGSBOROUGH 
Era să mă dezamăgiţi. 
Orașul nu-i castron de ciorbă, în care 
Să-şi vire-oricine lingura. Şi-apoi 
Comerţul vostru-i sănătos. 
BUTCHER 
Eu ce zic, Flake? 
Le !uaţi prea-n negru. 
DOGSBOROUGH 
A lua în negru e trădare. 
Vă cam furați singuri căciula, măi 
Băieți. Mă rog, ce vindeți ? Conopidă. 
Păi asta-i cum ai zice carne, piine. 
Şi omul asta-ţi cere: carne, piine 
Şi zarzavat. Dă-i rostbeaf fără ceapă 
Ori miel fără tarhon: nu te mai calcă 
Clientul niciodată! Or fi, nu zic, 
Vreunul-doi mai strimtoraţi acum. 
Şi stau și cumpănese mult, înainte 
De a-și lua o ţoală. Dar de-aici la teama 
Că-craşul însuși n-ar mai fi în stare 
Să-ţi dea cei zece cenți pentru verdeţuri, 
E o distanţă. Capul sus. flăcăi! 


FLAKE 


E bine să te-asculte omul. Dogsborough. 
li dai curaj. 
BUTCHER 
Îmi pare aproape comic 

Să te ştim, Dogsborough, atit de ferm 

În ce priveşte conopida. Căci n-am 

Venit. ţi-o spun pe şleau, fără-o 
intenţie. 

Nu, nu-i ce crezi. Ce-a fost, a fost. 
bătrinc. 

N-ai teamă. E ceva plăcut. Aşa 

Vrem cel puţin să credem, Dogsborough. 

Trustul a constatat că se-mplinesc 

Acum în iunie, douăzeci de ani, 

De cind — e-o viață — ne stăteai aproape. 

O firmă-a noastră te-avea cantinier. 

Te-ai despărțit de noi, ca binelui 

Oraşului să te dedici. Oraşul 

Nu ar fi fost ce-i astăzi, fără tine. 

Şi-odată cu orașul, n-ar fi fost 

Nici trustul conopidei ce e azi. 

Mă bucur că-l crezi sănătos în fond. 

Căci ieri,s-a hotărît, cu această ocazie 

Festivă, drept dovadă a preţuirii 


Şi semn că te simțim mereu în suflet 
Legat oricum de noi, să-ţi oferim 
Majoritatea de acțiuni a casei 

De şlepuri — Sheet, cu douăzeci de mii 
De dolari. Nu-i nici jumătate din 
Valoarea ei. 


(Pune un pachet de acțiuni pe masă.) 


DOGSBOROUGH 
Ce-nseamnă asta, Butcher ? 


BUTCHER 

Să-ţi spun fără ocoluri, Dogsborough: 
Nu sint, în trustul conopidei, firi 
Sensibile din cale-afară. Dar 
Cînd auzirăm ieri răspunsul tău 
La, în sfîrşit, prosteasca noastră rugă 
Pentru-mprumut — răspuns cinstit, 

de treabă, 
Dintr-o bucată, cum e însuşi el, 
Bătrinul Dogsborough — ţi-o spun 

cu jenă, 
Se umeziră ochii multora 
Din noi. „Frumoasă cale“ — zice unul; 
Fii liniştit, Flake,nu spun cine— „era 
Să apucăm!“ Urmă o pauză. Şi-apoi 
Veni în chip firesc, propunerea. 
DOGSBOROUGH 


Butcher şi Flake, ce-ascunde asta ? 


BUTCHER 
Ce 

S-ascundă ? E o propunere. Atit. 

FLAKE 
Şi ni-i plăcut s-o ducem la-mplinire. 
Eşti prototipul cinstei; numele 
Îţi e rostit ca un proverb; ești tare 
Şi stai aici în crișma ta, clătind 
Nu doar paharele, nu. Tu clătești 
Şi inimile noastre. ŞI nu eşti 
Mai înstărit decît ţi-s mușteriii. 
E mişcător! 

DOGSBOROUGH 


Zău, nu ştiu ce să zic. 
BUTCHER 


Nu zi nimic. Ia frumușel pachetul. 


Că s-ar putea să-i facă trebuinţă 
Şi unui om cinstit. Carul cu aur 
Nu bate-ades drumul cinstit. Aşa-i ? 
Şi-apoi, mai ai un fiu: un nume bun 
E, cică, mai de preţ decit un cont 
La bancă. Ei, el n-o s-o uite. Ia-l! 
N-ai să ne săpunezi, sper, pentru asta. 
DOGSBOROUGH 
Hm! Casa Sheet! 
FLAKE 
O poţi vedea de-aici. 

DOGSBOROUGH (la fereastră) 

Am tot văzut-o douăzeci de ani. 


FLAKE 
Ne şi gindeam. 
DOGSBOROUGH 
Şi Sheet ce face-acum ? 


FLAKE 
Deschide-o berărie. 


BUTCHER 
S-a făcut? 


DOGSBOROUGH 
De, ce să zic, totu-i frumos și bine 
Cu miorlăitul vostru. Însă şlepuri 
Nu prea văd să se dea degeaba. 
FLAKE 
Este 
Ceva la mijloc. Ține seama că 
Şi cele douăzeci de mii ne-ar sta 
Prea bine la-ndemină, acuma după 
Eşecul cu-mprumutul cela. 
BUTCHER 
Şi că 
Nu ne-ar plăcea tocmai acum 
să vindem 
Acţiunile în plină piaţă... 


DOGSBOROUGH 


Asta 
Mai sună a ceva. N-ar fi râu tirgul. 
Doar de n-ar fi legat, pînă la urmă, 
Totuşi, de niscai condițiuni... 


FLAKE 
Nici una. 


DOGSBOROUGH 
ŞI ziceţi, douăzeci de mii? 
FLAKE 
E prea mult? 


DOGSBOROUGH 
Nu, nu. Ar fi aceeaşi casă-n care 
Am fost cîndva birtaş de rind. Numai 
De n-ar ieşi din asta o dandana.. 
Precis, aţi renunţat la împrumut ? 


FLAKE 
Complet. 


DOGSBOROUGH 

Mai, mai să mă fi răzgindit. 
Ce zici, e ceva pentru tine, fiu-meu ! 
Credeam că sinteţi bosumiflați. 

Cind colo, 

Veniţi cu-aşa ofertă. lată că 
Şi cinstea se plăteşte cind şi cînd. 
Aşa-i cum ziceți! Dacă mor, feciorul 
Doar numele meu bun va moşteni. 
Eu care am văzut atitea rele, 
Comise din nevoie! 


BUTCHER 
Zău, ne-ai lua 
O piatră de pe inimă, dacă-ai 
Primi. Căci între noi s-ar risipl 
Atunci, gustul amar lăsat, ştii tu, 
De-acea nefericită cerere. 
Şi miine, am putea, urmiîndu-ţi sfatul, 
S-aflăm mijlocul drept, cinstit, prin care 
Comerţu-ar fi-n măsură să reziste 
Acestui timp mort; căci şi tu, atunci, 
Ai fi-n comerțul nostru, Dogsborough, 
Un om din lumea conopidei. Este? 
(Dogsborough îi ia mina.) 
DOGSBOROUGH 
Butcher şi Flake, primesc. 
TINĂRUL DOGSBOROUGH 
Tata primeşte. 
(Apare o inscripţie: Pentru a-l cointe- 
vesa pe Hindenburg, preşedintele Reich- 
ului, in nevoile lor, iuncherii îi dăru- 
iesc o moșie.) 


4 è 


Birou de parluri, în strada 122. Arturo UI 
şi locotenentul lui. Ernesto Roma, însoțit de 
oameni de pază, ascultă la radio ştirile 
turiului. Lingă Roma, Daisy-floarea din docuri. 


ROMA 


Aş vrea, Arturo, să te smulgi odată 
Din bruna ta posomoreală şi din 
Visarea asta fără rod, de care 

A şi-nceput oraşul să vorbească. 


UI (cu amărăciune) 


Vorbește, spui? Nu mai e nimeni să 
Vorbească despre mine. Oraşul uită. 
Vai, scurt trăieşte faima. Doar două luni 
De linişte. Şi douăzeci de trageri 

Se uită. În propriile-ţi rinduri chiar! 


ROMA 


Băieţii-au inceput să facă mutre 

De cind se duc biştarii. Ce-i mai rău: 

Îi strică inactivitatea. Omul 

Se descompune cind împușcă numai 

La cărți de joc. Nici nu-mi mai vine- 
Arturo, 

Să dau pe la cartierul general. 

Îmi pling de milă toţi. Îmbărbătarea 

„Miine-i dăm drumul !“ mi se-opreşte-n 

git 


Cind îi privesc în ochi. Aveai un plan 
Promiţător: racheta de legume. 
De ce să nu incepem? 

UI 


Nu acum. 
Nu, nu de jos. E încă prea devreme, 


ROMA 


„Devreme“, na-ţi-o bună! De cînd 
trustul 

Te-a expediat, sint patru luni de-atunci, 
Stai şi clocești. Doar planuri! 

Şi încercări 
Cu inima-ndoită. O vizită 
La trust ţi-a rupt şira spinării. Şi 
Măruntul incident din Harpers-Bank 
Cu poliţiştii, îţi stăruie încâ-n oase. 


Ui 

Păi, ce? Au tras! 
ROMA 
În aer! Ilegal. 

UI 
Doi martori mai puţin, şi pentr-un fir 
De păr, m-aflam acum la gros. Ce jude! 
Nici pentru trei parale simpatie. 


ROMA 


Poliţia nu trage cind e vorba de ` 
Gherete de legume. Ci de bânci. 

la uite-Arturo. Începem ici, cu strada 
A unsprezecea! Geamurile sparte, 
Ceva petrol pe conopidă. Aşchii 

Din tot ce este mobilier. Iar noi 

Ne strecurăm în jos, pină-n a şaptea. 
O zi, ori două după asta, intră-n 
'Tarabe, Manuele Giri, cu 

Garoafa roşie-n butonieră şi 

Promite pază. Zece la sută din 
Vinzare. 


UI 


Nu. Întii am eu nevoie 
De pază. Înainte de-a putea 
Păzi pe alţii, cată eu să fiu 
De jude și poliţie ocrotit. 
De sus atirnă totul. Nu-am pe jude 
În buzunar, cind el mă-are în al lui. 
Nu am nici drepturi. Şi orice scatiu 
Mă poate ciurui, cind sparg o bancă. 


ROMA 


Atunci, nu ne rămîne decit planul 
Lui Givola. El simte-urma de scimă. 
Și dacă-a zis că trustul conopidei 

Îi pute „ca la mama-acasă“, e sigur 
Ceva. Nu-i vorbă, au circulat şi zvonuri 
Destule, cind consiliul comunal 
I-a-ncuviinţat un împrumut la, cică, 
Recomandaţia lui Dogsborough. 
De-atunci, se şuşoteşte una, alta, 
Despre o chestie care n-ar fi cazul 

Şi care-n realitate — ar trebui 

Să se clădească. Pe de altă parte, 
Stă Dogsborough garant in chestia-asta. 
Bătrinu-nvăţăce! al Domnului, 

Părtaș la chestii dubioase? Uite-l 
Pe Ragg. E de Ja „Star“. Mai informat 
Ca Ragg. nu-i nimenea. He! Hallo, Ted! 


RAGG (un pic băut) 
Aa, hallo, Roma! Hallo, Ui! Ce-i nov 
La Capua ? 
UI 
Ce vrea ? 


RAGG 
Nimica, Ui. 
Vorbeam de-un mic oraș de altădată, 
În care a, pierit o oaste mare, 
De trindăvie, prea multe petreceri 
Şi lipsă de-exerciţiu. 
UI 
Du-te naibii! 
ROMA (lui Ragg) 
Nu vă ciondiţi! Mai bine, zi-ne, Ted, 
Ceva despre-mprumutul trustului 
De conopidă. 


RAGG 
Ce v-a apucat? 
Ori vindeţi conopidă-acum ? Ghicesc. 
Vi s-a făcut de-un imprumut şi vouă. 
De ce nu-l întrebaţi pe Dogsborough ? 
Bătrinul le dă zor (imitind pe bătrin): 
„Să se distrugă 
O branşă de afaceri sănătoasă, 
Doar fiindcă temporar e bintuită 
De secetă ?“ Nu-i ochi să stea uscat 
În tot consiliul comunal. Nu-i unul 
Să nu deplingă soarta conopidei, 
De parcă s-ar fi rupt din el o parte. 
Dar vai, cu browningul nu-nduioşezi, 
Arturo ! 
(Ceilalţi clienți rid.) 
ROMA 
Nu-l zădări, Ted; omu-i fără chef. 
RAGG 
Te cred. Givola a şi fost, se zice, 
Să caute de lucru la Capone. 
DAISY (foarte beală) 
Minţi ! De Givola să nu mi-te legi? 
RAGG 
Aa, floarea docurilor — Daisy! Tot 
Anexa soaţei lui Givola-şchiopul ? 
(O prezintă.) 


Anexa a patra — a celei de a treia 
Anexe de locotenent al unei 


(arată spre Ui) 
Prea iute-căzătoare stele de 
Mărimea a doua... O, amară soartă! 


DAISY 
Hei! Astupaţi-i botul de murdar. 
RAGG 


Urmaşii nu-mpletesc bandiţilor 
Cur.ună. Gloata schimbăcioasâ cată 


Mereu spre noi eroi. Şi-l dă uitării 
Pe cel ce a fost ieri erou. Mandatul 
De arestare îi îngălbeneşte 
În prăfuite-arhive. „Oameni buni, 
Nu v-am rănit eu?“ — „Cind?* 

— „Odată !“ — „Ah, 
Dar rănile-s de mult cicatrizate! 
Şi cea mai mindră cicatrice piere 
Odată cu cel ce-a purtat-o!“ — „Deci, 
În lumea asta, unde fapta bună-i 
Neluată-n seamă, nici fapta rea 
Nu lasă urme?“ — „Nu!“ 

— „„Stricată lume!“ 

UI (urlă deodată) 
Puneţi-i dop la gură. 


RAGG (pălind) 


Hei, domol 
Cu presa, Ui! 
(Clienţii s-au ridicat alarmați.) 
ROMA 
(îl împinge pe Ragg afară) 
Hai, du-te acasă, Ted. 
I-ai spus destule, hai. 
RAGG 
(ieşind cu spatele, acum foarte 
înfricoşat) 
Pe mai tirziu! 
(Localul se golește repede.) 
ROMA (lui Ui) 
Eşti cam nervos, Arturo. 
UI 
Dracii ăştia 
Mă iau drept un nimic. 
ROMA 
Că taci de-atita 
Timp, nu de alta. 
e UI (posac) 
Unde zace Giri 
Cu procuristul cela de la trust? 
ROMA 
Urma să fie-aici, la trei, cu dinsul. 
UI 
Şi ce e cu Givola şi Capone? 
ROMA 
Nimica serios. Capone, doar, 
A fost la florărie pe la el 
Să ia nişte coroane. 
UI 
Pentru cine ? 
ROMA 
Nu ştiu. Nu pentru noi. 
UI 
Nu-s sigur. 


ROMA 


Ei, 
Le vezi prea-n negru astăzi. Cui ce-i pasă 
De noi ? 
UI 
Aşa-i. C-un găinaț se poartă 
Mai respectuos. La cel dintii eşec 
Givola dă bir cu fugiţii. Las-că 
La cel dintii succes, i-oi face socoteala. 
ROMA 
Giri ! (Intră Emanuele Giri cu un in- 
divid scăpătat, Bowl.) 
GIRI 
Patroane, ăsta-i omul! 
ROMA (lui Bowl) 
Tu eşti 
În trustul conopidei, procuristul 
Lui Sheet ? 
BOWL 
Am fost. Fost procurist, patroane. 
Pin-mai acum o săptămină, pină 
Ce javra... 
GIRI 
Nici chiar izul conopidei 
Nu suferă... 
BOWL 
De Dogsborough... 
UI (repede) 
Ce e 
Cu Dogsborough ? 
ROMA 
Ce legături ai tu 
Cu Dogsborough ? 
GIRI 
Păi, de-aia l-am şi-adus. 
BOWL 
El, Dogsborough, mi-a făcut vint. 
ROMA 
Din casa 
Lui Sheet ? 
BOWL 
Nu. Din a lui. Că din septemvrie 
li aparţine. 
ROMA 
Ce ? 
GIRI n 
Casa lui Sheet — 
Acesta-i Dogsborough. Bowl a fost 
martor 
Cînd Butcher, de la trustul conopidei, 
I-a oferit bătrinului, lui însuși, 
Pachetul cu acţiuni. 
UI 
Şi ? 


BOWL 


Şi-i o cruntă 
Ruşine... 
GIRI 
Nu observi, patroane ? 
BOWL 


„.ca Dogsborough să-obțină-împrumutul 
Cel gras, cerut de trustul conopidei... 
GIRI 
„Şi în ascuns să stea ca parte-n trust! 
UI 
(incepe să întrezărească ceva) 

Aceasta-i mită! Dumnezeule! 
Păi, Dogsborough îmi are unt pe creştet. 
BOWL 


A mers spre conopidă împrumutul, 
Dar obținut a fost prin mijlocirea 
Casei de șlepuri. Deci, prin mine. Şi 


De fapt, eu pentru rough-am 
semnat, 
Nu pentru Sheet,cum minte aparenţa. 


GIRI 
Zi că nu-i o senzaţie! Dogsborough! 
Această veche firmă ruginită ! 
Această prea din plin răspunzătoare 
Şi prea cinstită strîngere de mină. 
Moşneagu-impermeabil la corupţie. 
BOWL 
Ce-am să i-o coc! Să-mi facă mie vint 
Că-am fraudat, cind el... Ce javră! 
ROMA 
Lasă ! 
Ma! sînt, alăturea de tine şi-alţii 
Ce spumegă de-ascultă aşa ceva. 
Tu ce zici, Ui? 
UI (spre Boul) 
Jură ? 
GIRI 
Sigur. 
UI (se deschide mare) 
Să nu-l pierdeţi din ochi! Hai, 
vino, Roma! 
Acum abia-mi miroase a afaceri! 
(lese repede, urmat de Ernesto Roma 
şi de oamenii de pază.) 
GIRI 
~ (il bate pe Bowl pe umăr) 
ăi Bowl, ai pus, îmi pare, în mişcare 
O roată care... 
BOWL 
Bun. Dar comisionul... 


GIRI 
N-ai nici o grijă ! îmi cunosc patronul. 


(Apare o inscripție: În toamna lui 1932, 
partidul şi armata personală a lui 
Adolf Hitler sint gata să dea faliment 
financiar şi sint amenințate de o ra- 
pidă destrámare. Disperat, at, Hitler se 
străduieşte să vină la putere. Cu toate 
acestea, multă vreme, nu reuşeşte să 

ajungă a vorbi cu Hindenburg.) 


5. 
Conacul lul Dogsborough. Dogsborough și 
fiul său. 
DOGSBOROUGH 


Nu trebuia să accept conacul ăsta. 
Că am primit aproape în dar pachetul, 
Nu-i atacabil. 


TÎINĂRUL DOGSBOROUGH 
Absolut nu. 


DOGSBOROUGH 
Că-am 
Umblat după împrumut, fiindcă am 
simţit 
Pe pielea mea, cum se destramă-n 
lipsuri 
O înfloritoare branşă comercială, 
Nu poate fi nejust. Dar faptul că-am 
Primit conacul ăsta, în credința 
Că-ar trage vreun folos casa de şlepuri, 
În timp ce insistam pentru-mprumut, 
Şi astfel, că pe ascuns am acționat 
În propriu-mi interes, a fost greșit. 


TÎNĂRUL DOGSBOROUGH 
Da, tată. 
DOGSBOROUGH 


Iar pachetul ăsta a fost 
Ca peştele sărat ce-l viră gratis 
Un circiumar clientului, în coș, 
Pentru ca, potolindu-și ieftin foamea, 
Să-i fie sete pină cade criţă. (Pauză.) 
Ancheta cu privire la depouri 
Nu-mi place. Împrumutu-i consumat — 
S-au înfruptat din el, și Clark, 
şi Butcher, 
Şi Flake, și Caruther. Şi, din păcate, 
M-am înfruptat și eu. Da' nici-un 
funt de 
Ciment nu-i cumpărat! Un lucru-i 
bun doar: 
Că i-am făcut lui Sheet hatirul, şi 
N-am pus să bată toba la încheierea 
Tranzacţiei. încît nu ştie nimeni 
Că am ceva cu casa-aia de șlepuri. 
UN SERVITOR (intră) 
Vă sună de la trustul conopidei. 
E domnul Butcher. 


DOGSBOROUGH 
Du-te tu, băiete! 
(Tinărul Dogsborough iese cu servitorul. 
Din depărtare se aud clopote bătind.) 
Ce-ar mai putea să vrea şi Butcher 
ăsta ? 
(Privind pe fereastră afară.) 
M-au răpit plopii la moșia asta. 
Şi faţa lucie-a apei ca argintul 
'Nainte de a deveni monetă. 
Şi că în aer nu duhnește izul 
Acrit de bere mult stătută. Brazii 
Şi ei încintă ochii, mai ales 
Cu viriurile lor. E-un verde cenușiu 
Şi prăfuit. Şi-aceste trunchiuri care. 
Ca pielea de vițel, se foloseau 
Pe vremuri, la butoaie, drept cană, 
Dar plopii au fost hotăritori. Da, 
plopii. 
Azi e duminică. Hm! Şi ce paşnic 
Ar răsuna bătaia clopotelor 
De n-ar fi în lume atita răutate. 
Ce-ar mai putea, duminică, să vrea 
Şi Butcher ăsta? Nu. Nu trebuia 
Conacul să ac... 


TINĂRUL. DOGSBOROUGH 
Tată, Butcher zice 
Că-azi noapte s-a cerut la primărie 
Să se verifice în docuri starea 
Depourilor trustului. Ce-i? Ce 
Te doare, tată? 
DOGSBOROUGH 
Camtorul ! 
TÎNĂRUL DOGSBOROUGH 
Poftim. 
DOGSBOROUGH 
Şi ce vrea Butcher ? 
TĪNĀRUL DOGSBOROUGH 
Vrea să vină aici. 
DOGSBOROUGH 
Aici ? Eu nu-i primesc. Nu mă simt 
bine 
Cu inima. (Se ridică. Măreţ.) 
Eu n-am nimic de-a face 
Cu treaba asta. Am mers șaizeci de 
ani 
Pe drumul drept. O ştie tot oraşul 
În şoalda lor eu n-am nici-un amestec. 
TINARUL DOGSBOROUGH 
Da, tată. Ți-e mai bine? 
SERVITORUL (intră) 
Un domn U: 
E-n hol. Şi... 
DOGSBOROUGH 
Gangsterul ! 


SERVITORUL 
Da. I-am văzut 
Portretu-in ziare. Zice că domnul 


Clark 
Din trustul conopidei l-a trimis. 


DOGSBOROUGH 


Să-i dai afară! Cine l-a trimis? Clark? 
Ce dracu'! Îmi atirnă-acuma gangsteri 
De git? Vreau să-l... 


(Intră Arturo Ui și Ernesto Roma.) 


UI 
Domn’ Dogsborough. 
DOGSBOROUGH 
Afară ! 
ROMA 


Ho, ho! Mai copăcel! Fără pripeală. 
Azi e duminică. Nu? 
DOGSBOROUGH 
Am zis: afară! 
TINĂRUL DOGSBOROUGH 
Tata a zis: afară! 
ROMA 
S-o mai zică 
Şi-a doua oară: tot n-ar fi ceva nou. 
UI (nemișcat) 
Domn' Dogsborough. 
DOGSBOROUGH 
Sun servitorii ! Cheamă 
Poliţia ! 
ROMA 
Rămi! pe loc, copile! 
Că-afară sînt niște bâleţi, și poate 
Să nu te prea-nţeleagă! 
DOGSBOROUGH 
Aşa. Cu forța. 
ROMA 
O. nu cu forța — amice! Doar un pie 
de-ernfază. 
(Tăcere.) 
UI 
Domn’ Dogsborough. Nu mă cunoaşteţi, 
ştiu. 
Sau, ce-i mai rău, mă știți din auzite. 
Domn’ Dogsborough, aveţi în față-un 
om 
Rău cunoscut. Mi-am început cariera, 
Venind din Bronx ca un şomer derind 
în ást oraș, acuma-s paişpe ani. 
Nu pot să spun că n-am avut izbinzi. 
Aveam şapte băieţi săraci în Juru-mi, 
Dar hotăriţi ca mine a-şi rupe halca 
Din orice vită-a Domnului prea sfintul. 


Ei, bine, acu-s treizeci. Vor fi mai 
mulţi. 
Veţi întreba : ce vrea Ui de la mine? 
Nu mult. Atât: să mă cunoască lumea 
Aşa cum sint. Să nu mai fiu privit 
Drept cavaler de-industrie, aventurier 
Sau cine ştie ce. (Își drege glasul.) 
Măcar de ochii 
Poliţiei, pe care o stimez 
Dintotdeauna. De aceea vin 
În fața dumneavoastră şi vă rog 
— Şi vreau să ştiţi, eu nu rog cu 
plăcere — 
Să puneţi în favoarea mea, de-i cazul. 
O vorbuliță la poliţie. 


DOGSBOROUGH (neincrezător) 


Adică, 
Să garantez eu pentru dumneata ? 


UI 
De-i cazul. Asta va depinde numai 
De felul cum ieşim la socoteală 
Cu negustorii de legume. 


DOGSBOROUGH 
Dar ce 
Caţi dumneata-n negoțul de legume? 


UI 
Iată-ne ajunşi. Sînt hotărit să-l apăr 
De orice incâlcări. Dacă-i nevoie, 
Cu forța chiar. 


DOGSBOROUGH 


Dar după câte ştiu. 
Nu-l ameninţă deocamdată nimeni. 


UI 
Deocamdată, nu. Să zicem. Dar eu 
Văd mai departe. Şi-ntreb: cîtă vreme? 
Da, cîtă vreme, intr-un oraș ca ăsta. 
Cu o poliţie lemeşă, coruptă, 
Va fi în stare precupeţul nostru, 
Netulburat, să-şi vîndă marfa? Oare 
Biata-i gheretă nu va fi distrusă 
Chiar miine de o mină scelerată 
Ce va prăda şi casa lui de bani? 
N-ar prefera el, încă azi, să ştie 
Că-n schimbul unui feac de 
compensație. 
Negoţu-i stă sub un puternic scut? 
DOGSBOROUGH 
Eu cred că: nu. 
UI 
Aceasta-ar însemna 
Că nu-şi cunoaşte interesul. Se 
Prea poate. Micul precupeţ, zelos 
Dar mărginit. ades cinstit dar rar 
Departe-văzător, are nevoie 
De-o mină tare să-l conducă. Din 
Păcate, dinsul nu cunoaşte nici o 
Răspundere faţă de trust, deşi 
S-ar cuveni atît să-l mulțumească. 


Şi-aici, domnule Dogsborough. se-arată 
Misiunea mea indreptăţită. Căci 
Şi trustul cată azi a fi-apărat. 
În lături cu rău-platnicii! Plăteşte, 
Ori îţi inchizi taraba! Or fi ciţiva 
Mai slabi. să cadă ruinaţi. Asta 
E-o lege-a naturii! Mai pe scurt: 
Şi trustul conopidei-imi duce lipsa. 
DOGSBOROUGH 
Ce-am eu cu trustul conopidei? Cred 
Că ai greşit adresa, omule, 
Cu-interesantul dumitale plan. 
UI x 
Să lăsăm asta-acum. Ştiţi ce-au nevoie 
În trust? De niște pumni! De cei 
treizeci 
De tineri hotăriţi, conduşi de mine. 
DOGSBOROUGH 
Eu nu ştiu dacă trustu-ar vrea in loc de 
Maşini de scris, să aibă tunuri 
Thompson. 
Doar nu-s din trust. 
UI 
Om mai vorbi noi de-asta. 
Veţi zice: bine, treizeci de bărbaţi 
Vor circula prin trust, încolo-ncoace. 
Cu arma-n miini. Dar cine ni-i 
chezaşul 
Că n-om păţi noi înșine ceva? 
Răspunsu-i simplu: — Are puterea cel 
Care plătește. Iar cel ce-mparte 
Banii de lefuri sinteți dumneavoastră. 
Eu să vă stau vreodată împotrivă? 
Nu. Niciodată. Chiar de-aș voi-o 
Şi chiar de nu v-aș preţui precit 
Vă preţuiesc. Vă dau cuvintul meu! 
În fond ce-s eu? Şi cfți imi sint 
ciracii ? 
Ştiţi oare că din ei. cîțiva mal că 
M-au părăsit ? Azi mai sint douăzeci! 
De-or mai fi douăzeci! Salvaţi-mă, 
De nu, sint la pămint. Sinteţi dator 
Ca om. să m-apăraţi de duşmani şi 
— O spun cum e -— chiar deciracii mei. 
E-n joc o operă de paișpe ani. 
La om, în dumneavoastră fac apel! 
DOGSBOROUGH 
Ascultă-atunci ce va să facă omul 
Din mine: chem poliţia! 
UI 
Aţi zis: poliţia ? 
DOGSBOROUGH 
Poliţia. da. 
UL 
Să-nsemne asta că vă 
Codiţi să mă-ajutaţi ca om? 
(Urlă) Atuna 
O cer tilharului din dumneavoastră! 
Căci asta sinteţi ! Vă voi compromite ! 


Că am dovezi! Sinteţi amestecat în 
Scandalul cu depourile din docuri, 
Ce stă să izbucnească ! Casa lui Sheet. 
Cu şlepuri, sînteți dumneavoastră. Vă 
Previn! Să nu mă-mpingeţi prea 


Ancheta a fost hotărită ! 


DOGSBOROUGH (foarte palid) 


Ea nu 
Va avea loc. Amicii mei... 


UI 


r 


S-au dus. 
leri ați avut amici. Astăzi, nici unul. 
Dar miine, veţi avea, în schimb, 

dușmani. 
De-i cineva să vă salveze-s eu! 
Arturo Ui! Eu! 


DOGSBOROUGH 
N-o să-aibă loc 


Ancheta. Nimeni nu-o să-mi facă asta. 
Am părul alb... 


UI 
; Dar în afar’ de păr, 
Nimic nu-i alb la dumneavoastră, 
Dogsborough ! 
Măi omule ! (Incearcă să-i ia mina) 
Aibi minte! Judecă ! 
Lăsaţi-vă salvat! O vorbă doar 
Să-mi apuneţi, şi or-cine-ar fi îl dobor, 
De-ar cuteza, măcar de-un fir de păr 
De-al dumneavoastră să se atingă. 
Vă rog, numai o dată, Dogsborough, 
O dată daţi-mmi ajutor. Acum! 
Nu pot să mai dau ochii cu băieţii 
De nu mă înţeleg cu dumneavoastră. 
(Plinge.) 
DOGSBOROUGH 
Nu. Niciodată ! Să ştiu de bine că 
Se alege praf şi pulbere din mine. 
Cu dumneata nu intru-n cîrdâşie! 
UI 
S-a zis cu mine. Ştiu. Am patruzeci 
De ani. Şi ce sint? Un nimica! Trebuie 
Să îmi întindeţi mina! 
DOGSBOROUGH 
Niciodată ! 
UI 
Băgaţi de seamă! Am să vă fărim! 
DOGSBOROUGH 
Atit timp însă cit oi fi în viaţă 
N-ai să ajungi să-ţi vezi potlogăria 
Cu zarzavaturi împlinită. 
UI (cu demnitate) 
Bine, 
Domn' Dogsborough. Am patruzeci 
de ani 


Şi dumneavoastră-optzeri. Ei, bun e 
cerul, 
Am să vă supraviețuiesc. Şi ştiu 
Că în negoțul de legume tot voi 
Pătrunde. 
DOGSBOROUGH 
Niciodată. 
UI 
Roma, hai 
Plecăm. (Se pleacă ceremonios şi pă- 
răseşte cu Ernesto Roma încăperea.) 
DOGSBOROUGH 
O, aer! Ce mai bot! Ce bot! 
Nu, n-ar fi trebuit să-accept conacul! 
Dar numai asta n-or să îndrăznească 
Să cerceteze ! Ar fi totul pierdut! 
Nu, nu. Aceasta n-or să îndrăznească. 
SERVITORUL (intră) 
Goodwill şi Gatfles din administraţia 
Comunei ! 
(Intră Goodwill şi Gaffles.) 
GOODWILL 
Hallo, Dogsborough ! 
DOGSBOROUGH 
Hallo, Goodwil! 
Şi Gaffles. Ce veşti noi? 
GOODWILL 
Cam nu prea bune 
Mă tem. N-a fost cumva Arturo Ui 
Cel ce-a trecut pe lingă noi în hol? 
DOGSBOROUGH (rizind silit) 
Da, în persoană. Nu-i chiar o podoabă 
Într-un conac. 
GOODWILL 
Nu. Nu-i chiar o podoabă! 
Şi-aşa, ne-a-mpins un vint nu tocmai 
bun la tine. 
E vorba despre trustul conopidei 
Şi împrumutul lui pentru depouri. 
DOGSBOROUGH (scrobit) 
Cu împrumutul. Ce-i cu el? 
GAFFLES 
Ei, ieri 
La primărie, au fost ciţiva de-au zis 
Că împrumutu-i — nu te minia — 
Cam dubios. 
DOGSBOROUGH 
Cum dubios... 
GOODWILL 
N-ai grijă! 
Majoritatea a fost indignață. 
Mă mir că n-am ajuns la pâruială. 


GAFFLES 
„Cum ? Dubios ce face Dogsborough?* 
Se tot striga. „Atunci, te pomeneşti, 
Şi biblia-i dubioasă !* Apoi, să fi 
Văzut cum te cinstiră, Dogsborough! 
Prietenii au pretins pe loc ancheta 
Văzînd atita încredere în tine, 
Au cam căzut pe bec, ici-colo, unii. 
Şi n-au mai vrut măcar s-audă 
de-asta. 
Majoritatea însă — arzînd, să nu 
Îţi vadă numele atins nici chiar 
De boarea unei suspiciuni, striga: 
„El, Dogsborough, nu-i doar un 
nume, şi 
Nu-i doar un om, ci-o-ntreagă 
instituție.“ 
Şi-așa, urlind, s-a obţinut ancheta. 
DOGSBOROUGH 
Ancheta. 
GOODWILL 
O conduce O'Casey pentru 
Comună. Cei din trustul conopidei 
Zic însă că-imprumutu-a fost vărsat 
Direct casei de șlepuri Sheet, 
contractele 
Cu diferite firme constructoare 
Urmind de casa Sheet a fi-inchelate. 
DOGSBOROUGH 
De casa Sheet. 
GOODWILL 


Cel mai bun lucru ar fi 
Să-nsărcinezi tu însuţi pe un om, 
De bună reputație şi neutru, 
În care-a! tu încredere şi care 
Cert descurca aceste ite 


DOGSBOROUGH 
Sigur. 


GAFFLES 


Bun. Aşa 
E-n regulă. Şi-acu, hal de gemau 
Faimoasa-ți reședință, 
S-avem ce povesti ! 
DOGSBOROUGH 
Da. 
GOODWILL 


Linişte 
Şi toaca! Tot ce-ţi poţi dori! 


Scenă din spectacolul „Ascensiunea 
lul Arturo Ui poate fi oprită“, pre- 
zentat de Berliner Ensemble: Arturo 
Ui luind lecţii de ținută și de dic- 
Mune de la on bătrin actor de pro- 
vincle 


GAFFLES (rizind) 
Şi-ncolo 
Cu-orice depou ! 
DOGSBOROUGH 
Un om! Va fi acolo! 
(les toți, încet, afară.) 
(Apare o inscripție: Ìn ianuarie 1930, 
președintele Reichului, Hindenburg, 
refuză în citeva rînduri să dea lui Hit- 
der postul de cancelar al Reichului. 
Între acestea are a se teme de apro- 
pierea amenințătoare a scandalului le- 
gat de ancheta privitoare la așa-zisul 
„ajutor răsăritean“. Pe deasupra, el 
mai încasase banii statului pentru 
moşia Neudeck ce-i fusese dată în 
dar, şi pe care-i deturnase.) 


6. 


Primăria. Butcher, Flake, Clark, Mulberry, 

Caruther. In faţa lor, lingă Dogsborough — 

alb ca varul — O'Casey, Gaifles şi Goodwill. 
Presa. 


BUTCHER (incet) 
Cam zăboveşte. 
MULBERRY 
Va veni cu Sheet. 
Nu s-or fi înțeles. Întreaga noapte 
Cred c-au tratat. Sheet trebuie 
să-afirme 
Că mai posedă casa. 
CARUTHER 
Nu-l aşteaptă 
Pe Sheet plăcinte calde-aici, de vine 
Sā ne arate că-i el ticâlosul. 
FLAKE 
Sheet n-o să se-nvoiască. 
CLARK 
Trebuie. 
FLAKE 
De ce să ia asupra lui cinci ani 
De puşcărie ? 
CLARK 
Pentru un teanc de bani 
Şi pentru Mabel Sheet, cu luxul ei. 
Mai e 
Nebun și astăzi după dinsa. Ai 
Să vezi că se-nvoiește. Puşcărie, 
N-ai grijă, n-o să vadă. Dogsborough 
Va aranja el asta. 
(Se aud țipind vinzătorii de ziare. Un 
reporter intră cu o foaie.) 


GAFFLES 
Sheet e mort. 
A fost găsit mort. Avea 
În vestă un bilet de drum apre Frisco. 
BUTCHER 
Sheet mort ? 
O'CASEY (citeşte) 
Ucis. 
MULBERRI 


FLAKE (incet) 
Vezi ? Nu s-a-nvoit. 
GAFFLES 
Ce-i, Dogsborough ? Ce e? Ţi-e rău? 
DOGSBOROUGH (in silā) 
Nu. Trece. 
O'CASEY 
Moartea lui Sheet... 
CLARK 
Neașteptata moarte 
a lui Sheet, bietul, este-aproape 


o cange 
înfiptă în anchetă... 
O'CASEY 

Da, desigur: 
Ce e neașteptat îţi vine-adesea 
Pe aşteptate. Adeseori aștepți 
Ceva neașteptat. Aşa e-n viaţă. 
Cu gind curat mă aflu-n fața voastră 
Şi sper, la întrebările ce-oi pune, 
Să nu fiți nevoiţi a mă trimite 
La Sheet, după răspuns. Căci de 


-noapte 
Sheet a mutit, cum văd în foaia asta. 
MULBERRY 
Cum ? În definitiv, ați acordat 
Casei de şlepuri imprumutul, nu ? 
O'CASEY 
Așa-i. Dar: cine e casa de glepuri? 
FLAKE (incet) 
Nostimă chestie. AĂsta-o să mai scoată 
Ceva din minecă. 
CLARK (la fel) 
Ce să ma! scoată? 
O'CASEY 
Ce, Dogsborough? Ți-e rău? Ori aerul 
Închis ? (Celorlalți) 
Vreau doar să spun că s-ar putea 
Birfi : că Sheet e nevoit acum, 
Odată cu lopeţile de lut, 


Să ia asupră-şi şi beleaua asta 
De-aici. Presimt... 


CLARK 
Eu zic, O'Casey, că 
Mai bine-ar fi să nu presimţi prea 
mul 


te. 
Sint doar la noi legi împotriva birfii. 
MULBERRY 
Ce vă-ncurcaţi în vorbe? Am auzit 
Că Dogsborough a însărcinat un om 
Să deslușească toate. Să aşteptăm 
Să vină omul! 
O'CASEY 
Văd că zăboveşte. 
Şi dacă vine, sper să ne vorbească 
Nu numai despre Sheet. 
FLAKE 
Sperăm să spună 
Ce e, nu altceva. 
O'CASEY 
E deci, un om 
De-onoare ? N-ar fi rău. Totu-ar putea 
Fi lămurit, căci Sheet s-a stins abia 
Azi-noapte. Bine. Vreau să sper 
(lui Dogsborough) 
că-i om 
De omenie omul ce-ai ales. 
CLARK (tios) 

E-acela care e. Îţi place? Uite-l. 
(Intră Arturo Ui şi Ernesto, însoțiți 
de oameni de pază.) 

UI 
Hallo, Clark! Hallo, Dogsborough! 
Hallo ! 


CLARK 
Hallo, Ui! 
UI 
Ei, ce vor să le comunic ? 
O'CASEY (lui Dogsborough) 
Asta ţi-e omul? 
CLARK 
Da. Şi ce? Nu-i bun? 
GOODWILL 
Păi, Dogsborough. .. 
O'CASEY 
(presei, care dă semne de neliniște) 
Tăcere ! 
UN REPORTER 


Asta-i Ui! 
(Risete. O'Casey face linişte. Apoi 
măsoară pe oamenii de pază.) 


O'CASEY 
Aceştia ces? 


O'CASEY (lui Roma) 
Dumneata ? 


UI 
E procuristul meu, Ernesto Roma. 


GAFFLES 
Stop. Spune, Dogsborough, s-o luăm 
de bună? 
(Dogsborough tace.) 
O'CASEY 
Deci, după cum ne lasă să-nţelegem 
Tăcerea grăitoare a domnului 
, dumneata, domnule Ui, 
Deţii încrederea domniei-sale 
Şi ne-o soliciţi pe a noastră. Bine. 
La cine-s, așadar, contractele ? 


UI 
Contracte ? Ce fel de contracte? 


CLARK 
(în timp ce O'Casey se uită la 
Goodwill) 
Cele 
Ce pare-a fi încheiat casa de lepuri 
Cu anumite firme constructoare 
Pentru-a zidi depourile-n docuri. 


UI 
Habar n-am de contracte. 
O'CASEY 
Nu ? 
CLARK 
Socoţi 


Că nici nu sint? 
O'CASEY (repede) 


Cu Sheet ai stat de vorbă? 
UI (dind din cap) 


CLARK 
A, nici n-ai vorbit cu Sheet ? 
UI (cu patos) 


Cel ce 
Susţine c-am vorbit cu Sheet, vă minte. 


O'CASEY 
Credeam că ai studiat chestiunea, Ui, 
Cum ţi-a cerut-o Dogsborough. 


UI 
Păi. asta 
Am şi făcut. 
O'CASEY 
Şi a dat roade studiul ? 
UI 


Desigur. Nu a fost uşor să dau 
De adevăr. lar adevăru-acesta 


Nu-i prea plăcut. Cind domnul 
Dogsborough 

M-a invitat s-aduc lumină şi — 

În interesu-oraşului — să aflu 

Ce s-a ales din banii-astei comune, 

Strinşi din paraua noastră de 
contribuabili 

Şi-ncredințaţi apoi casei de şlepuri, 

A trebuit cu groază să constat 

C-au fost sfeterisiţi. E punctul unu. 

Ei, cine-anume i-a sfeterisit ? 

E punctul doi. Am cercetat şi asta, 

Iar vinovatul, din păcate... 


O'CASEY 
Cine-i ? 
UI 
Sheet. 
O'CASEY 
Vai! Tăcutul Sheet, cu care n-ai 
vorbit ? 
UI 


Ce vă uitaţi aşa? Îl cheamă Sheet 
Pe vinovat. 
CLARK 
Pâi, Sheet e mort. Nu ştii? 
UI 


E mort ? Am fost la Cicero azi-noapte. 
De-aia nu ştiu. Am fost cu Roma. 


(Pauză.) 
ROMA 
Ştii că-are haz? Ce credeţi, 
e-o-ntimplare 
Că toc...? 
UI 


Nu-i întîmplare, domnii mei. 
Căci sinuciderea lui Sheet e-urmarea 
Crimei lui Sheet. E o monstruozitate! 


O'CASEY 
Atit: că n-a fost sinucidere. 
UI 
Dar ce? Firește, azi-noapte-am fost 


cu Roma 
La Cicero, şi nu știm, deci, nimic. 
Un lucru însă știu şi-mi este clar: 
Că Sheet, un om de-onoare-n aparenţă, 
A fost un gangster. 


O'CASEY 


Înţeleg, Ui. Nu ştii 
Nici un cuvint prea dur pentru-acest 


Sheet, 
Căruia astă-noapte, altceva 
I-a fost prea dur. Tu ce zici, 
Dogsborough ? 


DOGSBOROUGH 
Eu ? 


BUTCHER (tăios) 
Ce-i cu Dogsborough ? 
O'CASEY 
Aceasta e: 
Cum înţeleg pe domnul Ui — şi cred 
Că-l înţeleg prea bine — a fost o casă 
De şlepuri care-a obţinut bănetul 
Şi l-a defraudat. Se pune-acum 
O întrebare doar : cine e casa ? 
Aud că-i zice Sheet. Dar ce-i un 
nume ? 
Noi vrem să ştim cui i-a aparţinut, 
Nu cum o cheamă. Aparţinea lui 
Sheet chiar? 
Sheet, fără-ndoială, că ne-ar spune-o. 
Dar Sheet, în ce-l priveşte, tace milc: 
Din clipa-n care domnul Ui a fost 
La Cicero. Nu-i oare cu putinţă 
Ca totuşi să fi fost alt proprietar, 
Atunci cind s-a comis înşelăciunea ? 
Tu ce zici, Dogsborough ? 
DOGSBOROUGH 
Eu ? 
O'CASEY 
Da. Se poate 
Să fi fost tu-n birou la Sheet, cînd 
tocmai 
Se — hai să zicem — nu se-ncheia 
Acolo, vreun contract ? 
GOODWILL 
O'Casey ! 
GAFFLES (lui O'Casey) 
Cum, 
Dogsborough? Ce-ţi trece prin minte? 
DOGSBOROUGH 
O'CASEY 
Şi mai-nainte, la consiliu, cînd 
Ne povesteai că-o duce greu negotțul 
Cu conopidă, şi că-ar trebui 
Să i se acorde-un împrumut, vorbeai 
Din proprie experienţă ? 
BUTCHER 
Ce e asta? 
Ori nu vedeţi că omului ie rău? 
CARUTHER 
Un om bătrîn! 
FLAKE 
Măcar părul lui alb 
S-ar cuveni să vă deschidă ochii 
Că-n el nimica rău nu poate zace. 


ROMA 


Eu zic: dovezi! 


O'CASEY 
lar cit despre dovezi... 
UI 
Vă rog tăcere! Ordine, prieteni! 
GAFFLES (tare) 
Vorbeşte, pentru Dumnezeu, 
Dogsborough ! 
UN OM DE PAZĂ (urlă brusc) 
Şeful vrea linişte! Tăcere! 
UI 
Dacă-mi 
Îngăduiţi să spun ce simt acum, : 
În clipa asta — ruşinoasă clipă: 
E insultat un om bătrin şi-n juru-i 
Prietenii lui tac — atunci aflaţi: 
Mă-ncred, domnule Dogsborough, în 
cinstea 
Domniei-voastre. Așa arată chipul 
Vinnvăţiei — vă-ntreb ? Aştia-s ochii 
Unul bărbat ce umblă să înșele? 
Ori, ce e alb nu mai e alb aici? 
Iar negrul încetează-a mai fi negru? 
Rău am ajuns, de am ajuns aici. 
CLARK 
Să-nvinuieşti un om imaculat, 
De mituire ? 
O'CASEY 
Ba mai mult: de fraudă! 
Căci eu susțin că prea ceţoasa casă 
De care-am auzit atitea rele 
Pe cind era lui Sheet atribuită, 
Aparţinea de fapt lui Dogsborough 
În vremea împrumutului. 
MULBERRY 
Minciună ! 
GAFFLES 
Dau capul pentru Dogsborough ! 
„ cheamă 
Întreg oraşul ! Şi găseşte unul 
Măcar, care să-l ponegrească ! 
UN REPORTER 
(altuia, care tocmai a intrat) 
Tocmai 
E Dogsborough-acuzat. 


CELĂLALT REPORTER 
Dogsborough, zici ? 
De ce nu Abraham Lincoln ? 
MULBERRY şi FLAKE 
Martori, martori ! 


O'CASEY 
A, martori ? Martori vreţi ? Ei, Smith, 
cum stăm 
Cu martorul? E-aici ? Văd c-a venit. 
(Unul din oamenii lui a trecut la uşă 
şi i-a făcut un semn. Toţi au privirile 
ațintite spre uşă. O scurtă pauză. Apoi 


se aud Împuşcături şi zgomot. Mare 
neliniște. Reporterii fug afară.) 
REPORTERII 
în fața porţii. Cu o mitralieră. 
— Cum se numeşte, O'Casey, martorul? 
— E lată. — Hallo, Ui! 
O'CASEY (mergind spre ușă) 
Bowl. (Strigă afară.) 
Înăuntru ! 
OAMENII DIN TRUSTUL, CONOPIDEI 
Ce s-a-ntimplat ? — L-au împuşcat 
pe unul 
Pe scară. — Ei, drăcie! 
BUTCHER (lui Ui) 
Ui, mai mult 
Scandal ? Ne-am despărţit, să ştii. 
d 


e- fi 
Să se întimple... 
UI 
Cum ? 
O'CASEY 
Aici, 'năuntru ! 
(Ciţiva poliţişti aduc un corp înăuntru.) 
E Bowl. Mi-e tare teamă, domnii mei, 
Că martorul meu nu mai e in stare 
Să fie-interogat | 
(lese repede. Poliţiştii au așezat cada- 
vrul lui Bowl într-un colț.) 


DOGSBOROUGH 
Hai, Gaffles, ia-mă 
De-aici. 
(Gaffles iese, trecind pe lingă el fără 
a-i răspunde.) 


UI 
(cu mîna întinsă spre Dogsborough) 
Te felicit, Dogsborough! 


Să fie totul clar. Oricum aș face. 
(Apare o inscripție: Cind cancelarul 


Reichului, generalul_ Schleicher, a a- 


menințat că va da - pe fată fraudele 
comise cu banii destinați „ajutorului 
răsăritean“ , precum şi deturnarea im- 
pozitelor, Hindenburg a predat la 30 


ianuarie 1933 3 lui Hitler puterea. An- 


cheta întreprinsă a fost anulată.) 


1. 


Mammoth-Hotel. Suita lui Ui. Doi oameni 
de pază aduc în fața lul Ui un actor zdren- 
Văros. În fund, Glvola. 


PRIMUL OM DE PAZĂ 
E un actor, patroane. Nu-i înarmat. 


AL DOILEA OM DE PAZĂ 
E şi prea pe geantă să-şi ia un 
browning. Da-i sătul, că poate decla- 
ma, acolo, la circiumă cînd sint sătui 
clienţii. E un clasicanist. 


UI 


Bine. Ascultă, şefule: mi s-a dat a 
înţelege că felul meu de a vorbi ar 
lăsa de dorit. Dar n-o să am încotro, 
o să vină o ocazie ori alta, mai ales 
cînd s-o lăsa cu politică, şi o să tre 
buie să zic o vorbă, două, ca să-mi 
expun părerile. De-aia vreau să iau 
nişte lecţii. Şi de ţinută. 


ACTORUL 
Da, cum să nu. 


UL 

Veniţi cu oglinda ! (Un om din pază 
aduce şi așază în față o mare oglindă 
de toaletă.) întîi de toate, mersul. 
Vouă, cum vă e mersul, acolo-n teatru 
sau la operă ? 

ACTORUL 

Vă înțeleg. Vă gindiţi la stilul cel 
mare. luliu Cezar, Hamlet, Romeo, 
piesele lui Shakespeare. Aţi dat, dom- 
nule Ui, de omul potrivit. Zece mi- 
nute, şi bătrinul Mahonney vă învaţă 
demarșa clasică. În fața dumneavoas- 
tră, domnilor, stă un caz tragic. 
Sint o ruină din cauza lui Shakes- 
peare. Poet englez. Aş fi putut să joc 
astăzi pe Broadway, de n-ar exista 
Shakespeare. Asta-i: tragedia unui ca- 
racter. „Nu juca Shakespeare, Mahon- 
ney, cînd joci Ibsen! Uită-te, domnule, 
la calendar! Sîntem în 1912! — 
„Arta, domnule, nu cunoaște calen- 
dar !“, zic eu, „eu fac artă!“ Ei, ce 
să-i faci ? 


GIVOLA 


Mi se pare, patroane, că ai căzut pe 
miini proaste. E cam passé. 
UI 


O să vedem. Ia mişcă-te aşa, in- 
colo-ncoace, ca la Shakespeare ăsta. 
(Actorul se mişcă incolo-ncoace.) Bine! 


GIVOLA 


Doar n-ai să poţi să apari cu mersul 
ăsta în fața precupeţilor! E nefiresc! 
UI 


Ce-i aia nefiresc? Nimeni nu e azi 
firesc. Cind merg, vreau să se bage 
de seamă că merg. (Copiază mersul 
actorului.) 


ACTORUL 
Capul înapoi.(Ui dă capul înapoi.) 
Piciorul atinge podeaua mai întii cu 


virful. (Ui atinge podeaua, mai întii, 
cu virful picioarelor.) Bine. Excelent. 
Aveţi un talent înnăscut. Numai cu 
braţele mai e ceva. Cam ţepene. O clipă. 
Cei mai bine ar fi să le aşezaţi, aşa 
laolaltă, în faţă, în dreptul părții ru- 
şinoase. (Ui își pune miinile, în timpul 
mersului, în fața sexului.) Nu-i rău. 
Neafectat şi totuşi voit. Dar capul, 
mai înapoi. Așa, cred, domnule Ui, că 
mersul e în ordine pentru scopurile 
dumneavoastră. Aţi mai dorit ceva? 


UI 
Cum să stau în fața lumii. 
GIVOLA 

Pune-ţi doi vlăjgani tineri în spate 

şi ai să stai la pertecţie. 
UI 

Prostie. Cind stau, vreau ca lumea 
să se uite nu la doi vlăjgani care-mi 
sint în spate, ci la mine. Corectea- 
ză-mă. (la o atitudine, cu braţele le 
piept.) 

ACTORUL 

Se poate și așa. Dar e comun. 
Dumneavoastră, domnule Ui, nu doriţi 
să arătaţi ca un bărbier oarecare. În- 
crucişaţi braţele astfel. (li pune bra- 
țele așa fel, unul peste celălalt, încit 
rămine vizibil dosul palmelor, acestea 
fiind aşezate pe brațul superior) O 
schimbare măruntă, dar deosebirea e 
puternică. Comparaţi, domnule Ui, în 
oglindă. (Ui probează noua ținută a 
brațelor, în oglindă.) 


UI 
E bine. 


GIVOLA 


Şi de ce acestea? Numai 
Să fii pe plac gomoşilor din trust ? 


UI 
Te cred că nu. Fireşte, e pentru omul 
De rind. De ce-ţi inchipui tu, de pildă, 
Că Clark acesta de la trust se-arată 
Atit de ţanțoş? Nu pentru-ai lui! 
Căci pentru cei de-o seamă, îi ajunge 
Cit are-n bancă. întocmai cum băieţii, 
Cind este cazu-mi fac rost mie de 
Autoritatea cuvenită, Clark 
Se arată țanțoş pentru lumea simplă. 
Aşa şi eu! 
GIVOLA 
Dar poate să se spună: 
Că nu prea pare nutural. Sint şi unii 
Mai dificili. 
UI E 
Sint şi din ăştia, sigur. 
Atit, că nu e vorba ce anume 


Gindeşte prea deșteptu-ori prea 
vicleanuw'. 

Ci-i vorba cum îl vede pe stăpin 

Un om de rind. Destul! 


GIVOLA 
Oricum, stăpînul 
Expus ca-n galantar? N-ar fi, 


patroane, 
Mai bine să apară curajos 
Cu vinătăi la ochi, sumes la mîneci ? 


UI 
Pentru asta-l am pe Dogsborough 
bățrinul. 
GIVOLA 


L-au cam trecut ceva sudori, îmi pare. 
Mai e înregistrată la „activ“, 
Nu-i vorbă, această piesă de muzeu. 
Dar de expus, o cam expun cu greu. 
Probabil pentru că nu-i chiar așa 
De veritabilă... 
Aşa se-ntîimplă cu biblia din casă, 
Pe care nimeni nu o mai deschide 
De cînd, în cerc intim, odată răstfoită 
Au dat, printre cinstitele vechi pagini, 
Peste o ploşniță uscată. Dar 
Firește, pentru trustul conopidei 
Mai poate fi destul de bună. 
UI 
Pe cine să-l! respecţi, eu hotărăsc. 
GIVOLA 
Am înţeles, patroane. N-am nimic 
Cu Dogsborough ! Mai poate fi util. 
Nici chiar la primărie nu-l doboară, 
C-ar fi prea mare crahul. 
UI 
Acum, şezutul. 
ACTORUL 

Cum se şade! Aceasta e, aș zice, 
partea cea mai grea, domnule Ui. 
Sint oameni care ştiu să meargă, sint 
oameni care ştiu să stea, dar unde-s 
cei ce ştiu să şadă? Luaţi un scaun 
cu spetează, domnule Ui. Şi acum re- 
zemaţi-vă. Miinile pe coapse, paralel 
cu burta. Coatele, departe de corp. Cît 
timp puteţi şedea așa, domnule Ui? 


Ut 
Oricit de mult. 
ACTORUL 
Atunci, e totu-n ordine, domnule Ui. 
GIVOLA 


N-ar fi, patroane, rău, ca moştenirea 

Lui Dogsborough s-o lași scumpului 
Giri ? 

El c brodeşte şi fără popor 

Cu popularitatea. De-i nevoie 

Se face vesel şi mi-ţi ride-n hohot 


Că se desprinde stucul din tavan. 

Şi chiar cînd nu-i nevoie. Bunăoară, 
Cînd tu, fecior al Bronxului, cum ești 
Cu-adevărat, vorbeşti despre cei şapte 
Şi hotăriţi băieţi... 


UI 
Ei? Ride-atunci ? 
GIVOLA 
Că se desprinde stucul din tavan. Dar 
Lui să nu-i spui nimic, că iarăşi zice 
Că am pică pe el. Dezvaţă-l mai 
degrabă 
S-adune pălării. 
UI 
Ce pălării ? 
GIVOLA 
Păi, pălăriile celor pe care 
li culcă cu pistolul. Pe deasupra, 
Să le şi porţi în public. E scirbos? 
UI 
Eu nu string calului gonaș zăbala. 
Nu iau în seamă micile păcate 
Celor ce conlucrează lingă mine 
(Actorului.) 
Să trecem la vorbire! Hai, recită-mi ! 
ACTORUL 
Shakespeare. Nimic altceva. Cezar. 
Eroul antic. (Scoate o cărticică din bu- 
zunar.) Ce părere aveţi de cuvintarea 
lui Antoniu? fața sicriului lui 
Cezar. Împotriva lui Brutus. Condu- 
cător al asasinilor. Model de cuvintare 
pentru popor; foarte celebră. Am jucat 
pe Antoniu în 1908, la Zenith. Tocmai 
ce vă trebuie, domnule Ui. (la atitu- 
dine şi recită, vers cu vers, cuvintarea 
lui Antoniu.) 
Prieteni, cetăţeni, romani, plecaţi 
urechea ! 
{Ui îl îngină, urmărind din cărticică, 
indreptat cind şi cind de către actor. 
În fond, își păstrează insă glasul greoi 
şi răgușit.) 
Cezar e mort. Eu am venit aici 
Pe Cezar să-l îngrop, nu să-l slăvesc. 
Ce-i rău, în fapta omului, trăiește 
Şi după el. Ce-i bun, se-ngroapă-adesea 
Cu dinsu-odată. Aşa-i cu Cezar ! Brutus 
Prea-vrednicul, v-a-ncredinţat azi: 
Cezar 
A fost un despot. E-o greşeală cruntă 
Pe care crunt a şi plătit-o Cezar. 
UI (singur, mai departe) 
Venii-aici, în fața raclei lui, 
Să vă vorbesc. Mi-a-ngăduit-o Brutus 
(Căci Brutus este un bărbat cinstit 
Cum sînt şi ceilalţi toţi, bărbaţi cinstiţi.) 
Mi-a fost prieten, drept şi credincios. 
Dar, zice Brutus, Cezar a fost despot. 


Şi Brutus este un bărbat cinstit. 
A dus la Roma, mii de prizonieri 
Şi-umpluse vistieria Romei cu 
Bâănet strîns din răscumpărări. Să fie 
Aşa ceva, faptă de despot, oare? 
Ne-ndoios — omul sărac din Roma 
De i-ar fi spus-o — Cezar ar fi plins. 
Despoţii-au inima de piatră? Poate! 
Dar, după Brutus, Cezar a fost despot. 
Şi Brutus este un bărbat cinstit. 
Aţi fost de faţă cind, la Lupercalii 
L-am îmbiat de trei ori cu coroana 
De rege. iar el a respins-o. Fost-a 
Aceasta, fapta unui despot? Nu? 
Dar Brutus zice că a fost un despot. 
Tar el c, sigur, un bărbat cinstit. 
Eu nu vorbesc ca să-l înfrunt pe 
Brutus. 
Ci sint aici să spun ceea ce ştiu. 
Cindva l-aţi îndrăgit — şi-aveaţi temei! 
V-opreşte-acuma vreun temei să-l 
plingeţi ? 
(În timpul ultimelor versuri, coboară 
încet, cortina. Apare o inscripție: După 
cum se spune, Hitler a luat lecții d de 
deciamație şi_de ținută nobilă de la 


actorul ul provincial Bazil.) 


8. 


Birou! trustului conopidei. Arturo Ul. Ernesto 
Roma. Giuseppe Givola. Emanuele Giri și oa- 
meni de pază O ceată de mici prerupeţi sînt 
mumal urech: la spusele lui Ul. Pe estradă, 
tingă Ui, şade bolnav, bâtrinul Dogsborough 
Tn fund, Clark. 


UI (urlind) 
-Omor! Măcel! Bun plac! Şantaje! 
Jaf! 


În plină stradă, pocnete de pușcă! 
Bărbaţi ce-şi văd cuminţi de treaba lor 
Şi paşnici cetățeni ce intră-n primărie 
S-aducă mărturii, ucişi în plină zi! 
Vă-ntreb: ce face-n fața-acestor fapte, 
“Conducerea orașului ? Nimic. 

Ar trebui, mai ştii, ca oamenii cinstiţi 
Să plănuiască afaceri tenebroase, 
“Celor cinstiți să le ciuntească cinstea, 
Decit să intervină. 


GIVOLA 
Auziţi ! 
UI 


Pe scurt, domneşte haosul. Căci dacă 

Oricine poate face orice vrea 

Şi orişice-i inspiră egoismul, 

Înscamnă că se-nfruntă toţi cu toții, 

Că, deci, ne stăpineşte haosul. 

Cind îmi țin paşnic chioşeul cu 
verdeţuri 

“Ori imi conduc, să zicem, camionul 


Cu conopidă, ori mai ştiu eu ce, 
Şi-un altul dă năvală peste mine 
În chioşe: „Miinile sus!“ Sau trage-n 
roţi 
Cu browningul, ca să rămîn pe geantă, 
Nu poţi avea o viaţă liniștită. 
Dar dacă ştiu că oamenii-s aşa, 
Nu mielușei blajini, sînt nevoit 
Să fac ceva, să nu mă năvălească 
Şi miinile să nu-mi mai ţin, tot la 
Cheremul orişicărui, ridicate, 
Ci să le pot utiliza, să zicem, 
La număratul castraveţilor 
Sau ce mai ştiu eu. Căci acesta-i omul. 
De bună voie, omul n-o să pună 
Deoparte revolverul. Poate, fiindcă 
E mai frumos aşa, ori poate, fiindcă 
Anume demagogi i-ar lăuda 
La primărie. Dacă nu-mpuşc eu, 
Împușcă celălalt. E logic. Dar 
Ce-i de făcut atunci, vă-ntrebați. 
Am să vă spun. Da'ntii de toate-un 
lucru: 
Aşa ca pină-acuma, nu mai merge. 
Să stai, să lincezeşti la casă şi 
Să speri că o să fie-odată bine 
lar pe deasupra, între voi, să fiţi 
Împrăștiaţi și dezbinaţi şi fără 
O pază bună să vă ocrotească, 
Să staţi neputincioşi, de aceea, în fața 
Oricărui gangster, asta nu mai poate 
Să meargă. Avem nevoie-iîn 
consecință, 
În primul rind de unitate. Al doilea: 
De jertfă. Cum? Parcă v-aud că 
ziceţi: 
Noi, jerttă ? Pentru pază să dăm bani? 
Treizeci la sută, taxă de protecţie? 
Nu, nu; nu vrem. Ni-i banul prea 
aproape. 
De-am avea pază gratuit, mai va! 
Ei bine, scumpii mei zarzavagii, 
Nu-i chiar așa de simplu. Pe de 
gratis 
Ai numai moartea. Orice altceva 
Te costă bani. Şi paza costă deci. 
Şi liniștea. Şi siguranţa ta. 
Şi pacea. Asta-i viața. Așa fiind 
Şi, pentru că în veci nu va fi altfel. 
Eu şi cițiva pe care îi vedeţi 
Aici de fată — afară mai sint şi-alţii — 
Am hotărit să vă-njghebăm noi paza. 
(Giri și Roma aplaudă.) 
Ca să puteţi vedea însă că totul 
Urmează a se face pe-un temei 
Negustoresc, iată-l pe domnul Clark, 
Din firma Clark-vînzări en gros, pe 
care 
Desigur il cunoaşteţi foarte bine. 
(Roma il trage pe Clark în faţă. Ciţiva 
precupeți aplaudă.) 


GIVOLA 
Ingăduiţi, în numele-adunării, 
Să vă spun bun sosit, domnule Clark. 
Că trustul conopidei intervine 
Pentru ideea lui Arturo Ui 
Nu poate decit să vă onoreze. 
Vă mulţumim, domnule Clark. 
CLARK 


Noi cei 
Din trustul conopidei, doamnelor 
Şi domnii mei, vedem cu-ngrijorare. 
Cum tot mai anevoie vă desfaceţi 
Legumele. Se zice: sint prea scumpe ? 
De ce sint scumpe? Fiindcă- 
ambalatorii 
Şi-ncărcătorii şi şoferii noştri 
Cer şi tot cer mai mult. Aici e cazul 
Să ni se aducă ordinea pe care o 
Dorește domnul Ui şi-ai lui prieteni. 
PRIMUL PRECUPEŢ 


Dar dacă omul simplu-are venituri 
Mai mici şi tot mai mici, atuncea cine 
Ne cumpără legumele ? 

UI 


Întrebarea 
E foarte îndreptăţită. Am să răspund: 
Pe muncitor, îţi place ori nu-ţi place, 
Din lumea noastră de-astăzi, nu-l 
mai poți 
Exclude. Nici cə mușteriu măcar. 
Am spus-o sus şi tare, întotdeauna, 
Că munca-onestă nu dezonorează 
Ci că e constructivă şi c-aduce 
Profituri. Prin aceasta-i necesară. 
Oricare muncitor, luat în parte, 
Se bucură de simpatia mea. 
Doar cind se înhâitează şi-şi permite 
Să-şi vire nasu-unde nu-l taie capul, 
De pildă. cum se store profituri şi 
Aşa şi mai departe, zic: stai, frate! 
Să ne-nţelegem: tu eşti muncitor, 
Aceasta vrea să zică să munceşti. 
De-mi vii insă cu greve şi-ncetezi 
Să mai munceşti, nu mai eşti muncitor 
Ci-un element primejdios şi-atunci 
Te-inhaţ ! (Clark aplaudă.) 
Dar pentru a vedea mai mult 
Că toate urmează să aibă loc cinstit, 
Pe-ncredere, se află aci de faţă 
Un om, ce pentru toţi din noi, pot 
spune, 
Slujește drept model de-naltă cinste 
Şi de integritate: domnul Dogsborough. 
(Precupeții aplaudă ceva mai tare.) 
Mă simt profund dator, în clipa asta. 
Să vă aduc, domnule Dogsborough. 
Prinos de mulţumire. Providența, 
Ea ne-a legat. Nu am să uit vreodată 
Că-un om ca dumneavoastră m-a ales 
Pe mine, tinărul. simplul fecior 
Al Bronxului, să-i fiu prieten, ba 


Pot zice chiar, drept fiu că m-a ales. 
(Prinde mina moliu atirnindă a lui 
i Dogsborough şi o scutură.) 


GIVOLA (cu jumătate de voce) 
Emoționantă clipă: fiu şi tată! 
GIRI (trece în față) 
Vedeți, măi lume, şeful ne vorbeşte 
Din inimă! Zăresc în ochii voştri 
Niscai nedumeriri. Hai, întrebaţi ! 
Şi fără frică! Nu-nghiţim pe nimeni 
Dacă nu ne-ntărită. Vi-o spun verde: 
Nu-mi place vorbăria, mai ales 
Nu sufăr circoteala stearpă care 
Se-agaţă de orice şi nu-i mai lasă 
Un fir de păr întreg, şi care plină 
De ahuri şi de insă, la nimic 
Nu duce. În schimb, propuneri pozitive 
Cum am putea să facem ceea ce 
Ar trebui să facem, în sfirşit, 
Aşa ceva, primim cu bucurie! 
Hai, ciripiţi ! (Precupeţii nu se mișcă.) 
GIVOLA 
Şi nu ne menajaţi! 
Cred că mă ştiţi pe mine şi că-mi 
ştiţi 
Şi florăria mea. 
UN OM DE PAZĂ 
Hurra, Givola ! 
GIVOLA 
Vreţi aşadar s-aveţi o pază, ori vreţi 
Măceluri, jafuri, bunul plac, șantaje, 
Omor? Pe scurt, să fie, vreţi, de rău? 


PRIMUL  PRECUPEȚ 

Am dus-o pină-acum destul de calm. 
În prăvălia meu, n-au fost scandaluri. 

AL DOILEA PRECUPEŢ 
Nici în a mea. 

AL TREILEA PRECUPEȚ 

Nici în a mea. 
GIVOLA 
Ciudat ! 

AL DOILEA PRECUPEŢ 
E drept, am auzit că în negoţui 
Cu băuturi spirtoase a fost deunăzi, 
Ceva ce-aduce cu cele descrise 
De domnul Ui; c-au fost făcute 

tăndări 

Paharele şi s-a vărsat alcoolul 
Acolo unde n-au vrut să plătească 
Taxa de pază. Slavă Domnului, 
Negoţul de legume insă-a fost 
lăsat în bună pace pînă astăzi. 


ROMA 


Şi-uciderea lui Sheet? Moartea lui 
Bowl ? 


Acestea-s bună pace? 
AL DOILEA PRECUPEȚ 


Au acestea 
Cumva, domnule Roma, de-a face 
Cu conopida ? 


ROMA 

Nu. Vă rog, o clipă. 
(Roma se întreține cu Ui, care, după 
marca lui cuvintare, şade sleit de 
puteri şi indiferent. După citeva cu- 
vinte, îi face semn lui Giri să se 
apropie. la parte și Givola la o aprinsă 
conversație pe şoptite. Apoi, Giri face 
semn unui om de pază și iese repede 

cu el, afară.) 


GIVOLA 


Stimată adunare! Tocmai aflu 

Că o femeie necăjită-l roagă 

Pe domnul Ui, să asculte-n faţa 

Acestei adunări cîteva vorbe 

De mulţumire. 

(Se duce în fund şi conduce o per- 

soană fardată şi ţipător îmbrăcată 

— Daisy din docuri — care vine, ținind de 

mină o fetiță. Cei trei se înfăţişează 
lui Ui, care s-a ridicat.) 

Vorbiţi, doamnă Bowl. (Precupeților) 

Aud că-i doamna Bowl, recenta 

văduvă 

A lui Bowl, procurist al trustului 

De conopidă, care ieri, în timp 

Ce se grăbea, cu simţul datoriei, 

La primărie, a fost ucis de-o mină 

Necunoscută. Doamnă Bowl! 


DAISY DIN DOCURI 


În marea durere care m-a lovit, 
prin neruşinatul omor săvirşit asupra 
bietului meu soţ, în timp ce se ducea 
la primărie să-şi împlinească cetățe- 
neşte datoria, aş vrea, domnule Ui, 
să-mi exprim multumirea mea pro~ 
fundă. Pentru florile pe care mi le-aţi 
trimis, mie şi fetiţei mele în vîrstă 
de şase ani, căreia i-a fost răpit pă- 
rintele. (Adunării) Domnilor, nu sînt 
decit o amărită văduvă, dar îndrăz- 
nesc să spun că fără domnul Ui aş fi 
astăzi pe drumuri, o spun oricind, cv 
tărie. Fetiţa mea, în virstă de cinci 
ani, şi cu, nu o să vi-o uităm, dom- 
nule Ui, niciodată. (Ui întinde lu 
Daisy mina și pune copilului mina sub 
bărbie.) 


GIVOLA 
Bravo ! 
(Prin adunare, intră în diagonală Giri 
cu pălăria lui Bowl pe cap, urmat de 
cițiva gangsteri care au cu ei bidoane 
cu petrol. Aceştia își taie drum spre 
ieșire.) 
UI 
Primește condoleanţe, doamnă Bowl. 
Aceustă neobrăzată, ticăloasă 
Turbare trebuie să ia sfirşit, 
Căci... 
GIVOLA 
(văzind că precupeţii încep să plece) 
Staţi ! Şedinţa nu s-a încheiat. 
Urmează-acum prietenul James 
Greenwool 
C-un cîntec intonat în amintirea 
Bietului Bow], şi o colectă pentru 
Sârmana văduvă. E un bariton. 
(Unul dintre oamenii de pază vine în 
față şi cintă un cintec grețos-melo- 
dramatic, in care se repetă din abun- 
dență cuvintul „cămin“. Gangsterii 
stau, de-a lungul executării cintecului, 
adinciți în degustarea muzicii, cu ca- 
petele in miini ori aplecați înapoi, cu 
ochii închişi. Aplauzele sărăcăcioase 
care urmează sint întrerupte de șuie- 
rul poliției și al sirenelor de pompieri. 
O mare fereastră din fund se înroșește.) 
ROMA 
Foc în cartierul docurilor! 


O VOCE 
Unde ? 

UN OM DE PAZĂ (intră) 
E vreunul Hook pe-aici ? 

AL DOILEA PRECUPEȚ 

Da! Ce se-ntimplă ? 
OMUL DE PAZĂ 

Hambarul dumitale. Arde. 

(Hook, precupeţul, dă năvală-afară. It 
urmează unii dintre precupeți, alții 
se duc la fereastră.) 

ROMA 

Staţi ! 
Nu iese nimeni! (Omului de pază.) 
Zi: focu-a fost pus? 
OMUL DE PAZĂ 
Da, sigur, boss. S-a dat peste bidoane 
De gaz. 

AL DOILEA PRECUPEȚ 
Pe-aici s-au dus bidoane. 
ROMA (turbat) 

Cum ? 
E careva de spune că-am fi noi? 


UN OM DE PAZĂ 
(ii pune omului browningul în coastă) 
Ce zici c-au fost duse pe-aici? 
Bidoane ? 
ALȚI OAMENI DE PAZĂ 
(altor precupeți) 
Tu ai văzut bidoane? — Tu? 
PRECUPEȚII 
Eu, nu. 
— Nici eu, nu! 
ROMA 
Să sperăm. 
GIVOLA (repede) 


Chiar cel ce tocmai 
Ne povestea ce calm se desfășoară 
Negoţul conopidei, își vede-acum 
Arzind în flăcări propriu-i magazin 
Şi în cenușă preschimbat de-o mînă 
Nelegiuită. Tot nu vă daţi seama? 
Ce, sinteţi orbi? Uniţi-vă! Pe loc! 


UI (urlă) 

Rău am ajuns în ăst oraş. Un foc 
După-un omor. Da, pînă şi-orbii văd 
Că pe-oricine-l paşte așa prâpăd. 
(Apare o inscripție: În februarie 1933, 
clădirea Reichstagului se prà se pràbuşi_in in 
flăcări. Hitler învinovăți_ pe. _ dușmanii 
lui că ar fi produs ei incendiul şi dădu 
semnalul nopții marilor minciuni.) 


Procesul incendieri! hambarelor. Presă. Jude: 

cători, Procurorul. Apărarea. Tinărul Dogsbo- 

rough. Giri, Givola. Dalsy din docuri. Oameni 
de pază. Precupeţi şi acuzatul Fish. 


a. 


(În faţa scaunului martorilor se află 
Emanuele Giri; acesta arată spre acu- 
zatul Fish, care şade cuprins de o to- 
tală apatie.) 


GIRI (țipind) 
Asta e cel ce cu-o infamă mină 
A aprins focul! Îşi stringea la piept 
Bidonu! de petrol cînd am pus ochii 
Pe el. Ridică-te, mă, cînd vorbesc! 
Ridică-te ! 

(Fish e ridicat cu forța, stă clătinin- 
du-se pe picioare.) 
JUDECĂTORUL 
Acuzat, strînge-ți puterile. Te afli 
în fața justiţiei. Eşti învinovăţit de 
crima incendierii. Gindeşte-te la ce te 

așteaptă ! 


FISH (gingăveşte) 


Arlarilari. 
JUDECĂTORUL 
De unde ai luat bidonul de petrol? 
FISH 
Arlarl. 


(La un semn al judecătorului, un 
medic supraelegant, cu mutră tene- 
broasă, se apleacă asupra lui Fish și 
schimbă o privire cu Giri.) 

MEDICUL 
Simulează. 


APĂRĂTORUL 


Apărarea solicită o contraasistenţă 
medicală. 


JUDECĂTORUL 
Se respinge. 

APĂRĂTORUL 

Domnule Giri, cum de s-a nimerit 

să vă aflaţi la fața locului în clipa 
cînd a izbucnit la hambarul domnului 
Hook incendiul care a preschimbat în 
cenușă douăzeci şi două de case? 


GIRI 
Făceam tocmai o plimbare de diges- 
tie. (Ciţiva oameni de pază rid. Giri 
le ține isonul.) 
APĂRĂTORUL 
Vă este cunoscut, domnule Giri, că 
acuzatul Fish este un șomer care — 
în ajunul incendiului — făcuse pe jos 
drumul pină la Chicago şi că nu mai 
fusese în acest oraş niciodată ? 
GIRI 
Ce. cînd ? 


APĂRĂTORUL 


Automobilul dumneavoastră poartă 
numărul XXXXXX ? 


GIRI 
Sigur. 


APĂRĂTORUL 
A staționat automobilul acesta, patru 
ore, înainte de incendiu, în fața res- 
taurantului lui Dogsborough, în strada 
87? Iar acuzatul Fish a fost tirit în 
nesimţire din acest restaurant ? 


GIRI 
De unde să ştiu cu asta? Am fost 
toată ziua într-o călătorie de plăcere 
la Cicero, unde m-am întiinit cu cinci- 
zeci şi două de persoane care pot 
aduce mărturie, sub prestare de jură- 
sic că m-au văzut. (Omenii de pază 


APĂRATORUL 

Dar n-aţi afirmat abia că aţi făcut, 

la Chicago, o plimbare de digestie ? 
GIRI 

Aveţi ceva împotrivă domnule, da- 
că-mi iau masa la Cicero şi-mi fac 
digestia la Chicago? (Un mare și 
prelung hohot de ris, la care ia parte 
şi judecătorul.) 

(Întuneric. O orgă cintă marșul fu- 
nebru al lui Chopin în ritm de jazz.) 
b. 

(Cind se face iarăși lumină stă pe 
scaunul martorilor precupețul Hook.) 
APĂRĂTORUL 
Aţi avut vreodată, domnule Hook, 
vreo ceartă cu acuzatul? Şi, în ge 

nere, l-aţi văzut măcar vreodată ? 
HOOK 
Niciodată. 
APARATORUL 
Pe domnul Giri l-aţi văzut? 
HOOK 
Da, în biroul trustului conopidei, in 
ziua cînd s-a produs incendiul ham- 
barului meu. 5 
APĂRĂTORUL 
Inainte de incendiu ? 


HOOK 
Chiar înainte de incendiu. A trecut 
prin sală cu patru bărbaţi care duceau 
cu ei bidoane de petrol. 
(Rumoare în banca presei şi printre 
oamenii de pază.) 


JUDECĂTORUL 
Liniște în banca presei! 
APĂRĂTORUL 


Cu ce proprietate se învecinează 
hambarul dumneavoastră, domnule 
Hook ? 

HOOK 

Cu proprietatea casei de şlepuri care 
aparţinea înainte lui Sheet. Hambarul 
meu este legat printr-un gang de 
curtea casei de șlepuri. 

APĂRĂTORUL 

Vă este cunoscut, domnule Hook, că 
domnul Giri locuia în casa de şlepuri, 
fostă Sheet, şi că are deci acces la te- 
renul casei de şlepuri ? 

` HOOK 


Da, cu administrator al depozitului. 
(Mare rumoare în banca presei. Oa- 


menii de pază murmură „buh, buh“, 
şi tau o poziție amenințătoare faţă de 
Hook, ca şi față de apărător şi presă. 
Tinărul Dogsborough vine în grabă la 
judecător şi-i șopteşte ceva la ureche.) 
JUDECĂTORUL 

Tăcere ! Aminăm dezbaterile datorită 
indispoziţiei acuzatului. (Întuneric. 
Orga cintă iarăşi marșul funebru de 
Chopin în ritm de dans.) 

c. 

(Cind se face iarăşi lumină, Hook 
şade tot pe scaunul martorilor, dar 
prăbuşit, cu un baston lingă el şi pan- 
sat în jurul capului și deasupra ochi- 
lor.) 

PROCURORUL 

Vedeţi prost, domnule Hook ? 

HOOK (anevoie) 

Da, da. 

PROCURORUL 

Spuneţi-ne, sinteți în stare să recu- 
noaşteţi pe cineva precis și clar? 

HOOK 

Nu. 

PROCURORUL 

Pe bărbatul de colo, bunăoară, îl 
recunoașteți ? (Arată spre Giri.) 

HOOK 

Nu. 

PROCURORUL 

Nu puteţi aşadar afirma că l-aţi 
văzut vreodată ? 

HOOK 

Nu. 

PROCURORUL 


Acum, o intrebare foarte importantă, 
Hook. Gindeşte bine înainte de a răs- 
punde. Întrebarea e aceasta: Se măr- 
gineşte hambarul dumneavoastră cu 
proprietatea casei de şlepuri. fostă 
Sheet ? 

HOOK (după o pauză) 

Nu. 

PROCURORUL 

Asta e totul. (Întuneric. Orga cintă 
mai departe.) 

d. 

(Cind e iar lumină, pe scaunul mar- 
torilor se află Daisy din docuri.) 


DAISY (cu voce mecanică) 
Recuncsc foarte bine pe acuzat după 


expresia lui vinovată şi pentru că are 
înălțimea un metru şi şaptezeci. Am 
auzit de la cumnatu-meu că a fost 
văzut în fața primăriei în ziua cînd 
soţul meu a fost împuşcat, în timp ce 
intra în primărie. Avea sub braţ un 
pistol automat, marca Webster, şi o 
înfăţişare suspectă. (Întuneric. Orga 
continuă să cinte.) 

e. 


(Cind e iar lumină, pe scaunul mar- 
torilor e Giuseppe Givola. Ceva mai 
depurte, omul de pază Greenwool.) 

PROCURORUL 

S-a afirmat aici că nişte oameni ar 
fi scos din biroul trustului conopidei, 
bidoane de petrol, înainte de a se fi 
produs incendiul. Ce ştiţi despre aşa 
ceva ? k 

GIVOLA 

Poate fi vorba numai despre domnul 

Greenwool. 
PROCURORUL 
Domnul Greenwool este amploiat la 
dumneavoastră, domnule Givola ? 
GIVOLA 
Da, de bună seamă 
PROCURORUL 

Care e profesiunea domneavoastră, 

domnule Givola ? 
GIVOLA 

Florar. 

PROCURORUL 

În acest negoţ se foloseşte din abun- 
dență petrol ? 

GIVOLA (serios) 

Nu, doar împotriva păduchilor de 

ze. 


PROCURORUL 
Ce-a căutat domnul Greenwool în 
biroul trustului de conopidă ? 
GIVOLA 
A executat un cintec. 
PROCURORUL 
Aşadar, el n-ar fi putut, în acelaşi 
timp, să transporte bidoane de petrol 
spre hambarul lui Hook. 
GIVOLA 
Absolut cu neputinţă. Prin caracte- 
rul lui, nu e omul care să se dedea 
la incendieri. E bariton. 
PROCURORUL 
Las la aprecierea justiției, a permite 
martorului Greenwool să cînte aci fru- 


mosul cintec pe care l-a executat în 
biroul trustului conopidei, în momen- 
tul cind se producea incendiul. 
JUDECĂTORUL 
Curtea apreciază ca inutilă propu- 
nerca. 
GIVOLA 
Protestez. (Se ridică) 
E nemaiauzit! Asta-i prigoană! 
Să iei drept existenţe-obscure, tineri 
Cu-adevărat adevăraţi, doar fiindcă 
Bat, în lumină, nițelus la ochi. E 
Revoltător. (Risete. Întuneric. Orga 
cîntă mai departe.) 
r. 


(Cind e iar lumină, curtea de jude- 
cată arată semnele unei mari istoviri.) 
JUDECATORUL 

Presa a dat să se înţeleagă că tribu- 
nalul ar putea fi expus presiunilor 
dintr-o anumită parte. Curtea constată 
că n-a fost expusă din nici o parte 
vreunei presiuni şi că-şi împlineşte 
misiunea în deplină libertate. Soco- 
tesc că această lămurire e suficientă. 

PROCURORUL 

înaltă curte! Faţă de acuzatul Fish, 
împietrit într-o dementia simulată, 
acuzarea socoteşte peste putință să i 
se continue interogatoriul. Propunem 
deci... 

APĂRĂTORUL 

Înaltă curte! Acuzatul își revine. 
(Rumoare.) 

FISH (pare să se trezească) 

Arlaparlapar!. 

APĂRĂTORUL 

Apă! Înaltă curte, propun intero» 

garea acuzatului Fish ! (Mare neliniște.) 
PROCURORUL 

Protestez ! Nici un semn nu indică, 
în vreun fel, că acuzatul e în depli- 
nătatea facultăților lui mintale. Totul 
nu-i decit o urzire a apărării, o goană 
maniacă după senzaţional, după influ- 
enţurea publicului ! 

FISH 
Apărl. (E sprijinit de apărător şi se 
ridică.) 
APĂRĂTORUL 
Poţi răspunde, Fish ? 
FISH 
Darl. 


APĂRĂTORUL 
Fish, spune tribunalului: al dat foc 
în ziua de 28, a lunii trecute, unui 
hambar de zarzavaturi din docuri ? 
Da ori nu? 


FISH 
Nuvu. 
APARĂTORUL 
Cind ai venit la Chicago, Fish ? 
FISH 
Apă! 
APĂRĂTORUL 
Apă! 


(Rumoare. Tinărul Dogsborough s-a 
dus la judecător şi-i dă din nou su- 
gestii.) . 

GIRI (se ridică lent şi urlă) 

Scorniri ! Minciună! Minciună ! 

APĂRĂTORUL 
L-ai mai văzut — (arată pe Giri) — 
pe omul ăsta înainte? 
FISH 
Da. Apă. 
APĂRĂTORUL 

Unde ? În restaurantul lui Dogsbo- 
rough, în docuri? 

FISH (incet) 

Da. (Mare rumoare. Oamenii de pază 
scot pistoalele şi murmură: „buh“. Me- 
dicul vine fuga cu un pahar. li toarnă 
conținutul, pe git, lui Fish, înainte ca 
apărătorul să-i poată lua paharul din 
mind.) 


APĂRĂTORUL 
Protestez. Cer examinarea paharului! 


JUDECĂTORUL 


(schimbă priviri cu procurorul) 
Se respinge. 


DAISY (ţipă către Fish) 
Asasinule ! 


APĂRĂTORUL 


Înaltă curte! 

Vor, gura adevărului, pe care 

N-au fost în stare să-l înmorminteze, 
Cu-un petec de hirtie să-l astupe, 
Cu judecata-Înaltei curţi, sperind 
Că-i josnică! Se strigă-aici justiţiei: 
„Sus miinile!“ Să vadă-oraşul nostru 
Îmbătrinit doar într-o săptămînă, 
De cînd, gemind, e nevoit să lupte 

Cu soiul singeros al unor monştri, 
Că si justiţia îi este căsăpită? 

Nu căsăpită doar, ci pingărită 

Căci violenţei pradă s-a lăsat ? 


înaltă curte, fringeţi procedeul 


” Acesta! 


PROCURORUL 
Protestez ! Protest! Protest! 
GIRI 
Mă ciine, mă! Mă javră sfinţuită: 
Minciună ! Otravă personificată ! 
Îmi ieşi tu de aici şi-ţi scot eu, lasă, 
Şi maţele din tine! Criminale! 
APĂRĂTORUL 
Întreg oraşu-il ştie pe-acest om! 
GIRI (turbat) 
Şi tacă-ţi botul! (Și judecătorului care 
vrea să-l întrerupă) Şi tu! Tacă-ţi botul 
De-ţi este dragă viaţa, tacă-ţi botul! 
(Fiind aproape sufocat, judecătorul 
izbutește să vorbească.) 


JUDECĂTORUL 
Vă rog, tăcere! Apărătorul va avea 
să dea socoteală pentru ofensă adusă 
tribunalului. Revolta domnului Giri îi 
apare tribunalului Justificată. (Apără- 
torului) Continuaţi. 


APĂRĂTORUL 
Fish ! Ți s-a dat în restaurantul lui 
Dogsborough să bei ? Fish! Fish! 
FISH 


(lăsînd capul să-i cadă moale) 
Arlariari. 


APĂRĂTORUL 
Fish ! Fish! Fish! 
GIRI (urlind) 
E pneul spart, vai! Strigă-l mult și 
bine! 
O să vedem acum, cine pe cine. 
(Într-o atmosferă de mare rumoare, 
se face întuneric. Orga cintă mai de- 
parte marșul funebru al lui Chopin în 
ritm de dans.) 


g. 

(Cind se face pentru ultima oară 
lumină, judecătorul e în picioare și 
anunță cu voce stinsă sentința. Acu- 
zatul Fish este alb ca varul.) 


JUDECĂTORUL 


Charles Fish, te osindesc pentru 
crimă de incendiere la cincisprezece 
ani temniţă grea. 

(O inscripție apare: Într-un mare 


proces, procesul incendierii Reichsta- 


guiui. tribunalul din Leipzig | condamnă 
pe un şomer_ drogat, la moarte. | Incen- 


diatorii au fost lăsați în libertate.) 


10. 


Conacul lui Dogsborough. Noapte. dind spre 
ziuă. Dogsborough îşi scrie testamentul şi se 
conlesează. 


DOGSBOROUGH 
Şi-aşa, eu Dogsborough, cinstitul 
— după 
Optzeci de ierni trăite-n cuviință — 
M-am învoit cu toate cele ce-a 
Comis şi-urzit această cruntă bandă. 
O, lume! Aud pe cei ce mă cunosc 
De mai 'nainte, că-aş fi străin 
De toate acestea, şi că de le-aş şti 
Eu nu le-aş toiera. Dar eu le ştiu. 
Ştiu cine-a ars lui Hook hambarul. 
Ştiu 
Şi cine a momit pe bietul Fish 
Şi l-a smintit. Cînd Sheet cădea ucis, 
Cu un bilet de drum în haină, ştiu 
Că Roma se afla la diînsul. Ştiu 
Că Giri-a tras în Bowl, în ziua ceea, 
În fața primăriei, pentru că 
Sărmanul cunoștea prea multe despre 
Cinstitul Dogsborough. Ştiu că lui 
Hook 
Tot el i-a tăcut felul. L-am văzut 
Purtînd şi pălăria lui în cap. 
Ştiu despre cinci omoruri de-ale lui 
Givola; le-amintesc în treacăt. Ştiu 
Tot, totul despre Ui, că el avea 
De toate cunoştinţă: de la moartea 
Lui Sheet şi Bowl, pîn-la omoruri!'e 
Lui Givola şi pină la incendiu. 
Acestea toate, le-am ştiut şi-am tolerat 
Acestea toate, eu, cinstitul vostru 
Dogsborough, din dor de avuţie şi 
Din teamă că-o să vă-indoiţi de mine. 


11. 


Mammoth-Hotel. Suita lul Ul. UI zace înir-un 

fotoliu adine şi cască ochil în aer. Glvola 

scrie ceva, şi dol oameni de pază il privesc 
rinjind peste umeri. 


GIVOLA 

„Las deci, eu Dogsborough, lui Givola 
Cel bun şi harnic, birtul meu. Lui Giri 
Cel plin de rivnă, doar cam pătimaș, 
Acest conac, Lui Roma, cel cuminte, 
Pe fiul meu. Vă rog. lui Giri daţi-i 
Postul de jude. Iar lui Roma, cel de 
Şef de poliţie. Givola însă 
Să aibă grijă de săraci. Din suflet 
Vă rog, pe Arturo Ui să-l numiţi 
În postul meu. E demn de el. 

Vă-ncredeţi 
În ce vă spune Dogsborough al vostru 
Bătrinul şi cinstitul!* — Cred că-ajunge. 
Si sper să crape iute. Testamentul ăsta 
Va face, ai să vezi, minuni. De cind 


Se ştie că-i pe ducă şi de cind 
Se speră că oricum bătrinul are 
Să fie dus cuviincios la groapă, 
E-activ spălatul de cadavre. E 
Nevoie de o piatră funerară 
Cu-o-inscripţie drăguță. Neamul 
corbilor 
Trăieşte doar din vechi, din reputaţia 
Multpreavestitului corb alb, ce-a fost 
Cindva şi undeva văzut. Bătrinul 
Îţi este, da, corbul tău alb. Aşa 
Arată — ca să vezi — corbul tău alb. 
De-altfel], patroane, după cit miros, 
Prea stă in juru-i Giri. Eu nu cred 
Să fie bine. 
UI (pornit) 
Giri ? Ce-i cu Giri? 
GIVOLA 
Nimic, dar prea stă-n preajma lui 
Dogsborough. 
UI 
Eu nu mă-ncred în el. 
(Intră Giri, cu o nouă pălărie pe cap, 
a lui Hook.) 
GIVOLA 
Nici eu! Ei, dragă Giri, 
Cum stăm cu-apoplexia lui 
Dogsborough ? 
GIRI 
Nu se încrede-in medic. Nu-l primeşte. 


GIVOLA 
Pe bunul nostru doctor ce-a-ngrijit 
Atita de frumos pe Fish ? 
GIRI 
Pe altul 
Eu nu-l primesc. Bătrînul trâncâneșşte 
Prea mult. 
UI 
Ori poate i se trăncăneşte... 
GIRI 
Ce vrei să spui? (Lui Givola) Mă, 
dihor puturos, 
Iar ai mincat rahat? 
GIVOLA (grijuliu) 
Ia, dragă Giri, 
Citeşte testamentul ăsta. 
GIRI (i-l smulge din mină) 
Ce? 
Sinteţi nebuni ? Şef de poliţie, Roma ? 
GIVOLA 
El o pretinde. Şi eu-s împotrivă, 
Iubite Giri. Dar lui Roma nu poţi 
Să i te-aşezi ìn cale. 


(întră Roma, urmat de oameni de pază) 
Hallo, Roma! 
Citeşte testamentul ! 
ROMA 
(il smulge din mina lui Giri) 
Dă-l încoa! Deci, 
Giri judecător. Şi-unde-i fițuica 
Bătrinului ? 
GIRI 
O mai păstrează şi 
Încearcă s-o strecoare pe ascuns. 
L-am prins pe fiu-său de cinci ori. 
ROMA (întinde mina) 


Giri, 
Hai scoate-o! 
GIRI 
Ce? Nu-o am. 
ROMA 
O ai, potale! 


(Stau unul în fața celuilalt, furioși.) 
Şi ştiu ce plănuiești. Chestia cu Sheet 
Pe mine mă priveşte. 


GIRI 
E şi chestia 
Cu Bowl; şi asta-i treaba mea. 
ROMA 
Desigur, 


Atit că voi sinteţi mişei, iar eu 

Un om. Te știu eu, Giri, și de asemeni 
Pe tine, Givola, te ştiu! Nu cred 

In tine, nici cît cracul tău şontic. 
Ce tot cătați pe-aici ? Ce uneltiţi ? 
Ce-ţi tot şopăcăiesc, Arturo, despre 


mine ? 
Nu-întindeţi coarda, mă, că de vă 

prind. 
Vă curăţ, mă, ca petele de singe! 


GIRI 
Să nu mă iei tu, ca pe-un cuţitar! 
ROMA (oamenilor de pază) 
De vo! vorbeşte! Aşa vă socotesc azi 
Cei din cartierul general: drept 
cuţitari ! 
Ei stau, mă rog, cu domnii mari din 
trust — 
(arătind spre Giri) 
Câmașa de mătase i-a cusut-o 
Lenjerul lu: Clark — voi aveţi doar parte 
De trebile de rind. (lui Ui) lar tu o 
rabzi. 
UI (parcă deșteptindu-se) 
Eu ? Ce rabd eu? 


GIVOLA 


Să pună să împuşte 
În camionul lui Caruther, om din trust. 


UI 
Aţi tras în camionul lui Caruther ? 


ROMA 

Au acţionat de capul lor cîţiva 
Oameni de-ai mei. Băieţii nu prea pot 
Să înţeleagă de ce sint sortite 

Să-n pată şi să se spetească numai 
Tarabe pirpirii, dărăpănate, 

Nu şi cogeamite garaje. Nici eu, 

Să fiu al naibii de-o pricep, Arturo! 


GIVOLA 
Oricum, trustul e foc. 


GIRI 
Clark ne zicea ieri 
Că-aşteaptă numai să se mai întimple. 
A fost din cauza asta și la 
Dogsborough. 
UI (rău dispus) 
Ai grijă, Ernesto: asta nu se cade. 
GIRI 
Ia, şefule, măsuri. Altfel, băieţii 
"O să mai ţi se suie-în cap. 
GIVOLA 


Iar trustul 
E foc, patroane! 


ROMA 


(scoate browningul; celor doi) 
? Miinile sus! 
Şi voi! Miinile sus, toți, fără fiţe! 
Şi la perete. 

(Givola, oamenii lui şi Giri ridică mii- 
nile şi se retrag lenevos spre perete.) 
UI (rece) 

Ce v-a apucat? 
Ernesto, nu-i întărita! Ce-aveţi ? 
O-mpușşcătură într-un camion 
Cu zarzavat! Ei şi? Aşa ceva 
Se poate lesne aranja. încolo, 
Merg toate ca pe unt, în ordine. 
Incendiul a dat rod. Ni se plăteşte. 
Treizeci la sută pentru ceva pază. 
În mai puţin de-o săptămină, iată 
Ne stă-n genunchi un cartier întreg. 
Şi nici măcar un deget contra noastră. 
Şi-am planuri noi, mai mari. 
GIVOLA (repede) 
Ce fel de planuri? 


GIRI 
Ci fă ceva pe planuri! Vezi mai bine 
De brațe, să le dăm jos. 
ROMA 
E mai sigur, 
Arturo, să le stea tot sus! 
GIVOLA 


Frumos 
Ne-ar sta, să vină-acuma Clark şi să 
Ne vadă-aşa! 


UI 
Ernesto — ascunde arma ! 


ROMA 
Eu nu! Trezeşte-te, Arturo! Nu vezi 
Că-şi fac cu tine jocul ? Că te schimbă 
Cu alde Clark şi Dogsborough ? 
„Frumos 
Ne-ar sta, să vină Clark și să ne 
vadă! 
La cine-s banii dobindiţi cu casa 
De șlepuri ? Unde-s? Că nici nu-i 
văzurâm ? 
Băieţii aruncă-în aer prăvălii, 
Şi-ţi cară la bidoane spre hambare. 
Oltind: Arturo nu ne mai cunoaşte. 
Pe noi, ce pentru el făcurăm totul. 
El face pe-armatorul, pe boierul. 
Trezeşte-te, Arturo! 


GIRI 
Da, şi dă-te-n fapt 
Şi spune-ne ce hram ţii? 
UI (sare-n sus) 
Vra să zică. 
Îmi puneţi revolveru-n piept. Ei nu, 
Așa n-ajungeţi la nimic cu mine. 
Aşa fel, nu. De-mi vii cu-ameninţări, 
Îţi scrii singur sentinţa. Eu-s om 
biînd. 
Ameninţări însă nu-mi plac. Acela 
Ce nu se-ncrede-orbeşte-n mine, poate 
Să-și vadă frumuşel de drum. Şi-aici 
Nu-i loc de răluială. Deviza mea-i: 
Fă-ţi datoria şi fă-o pîn’ la capăt. 
Iar la răsplată-am eu cuvintul. Căci 
Răsplata vine după faptă! Eu doar 
Atit vă cer: încredere şi iarăşi 
încredere ! Voi asta nu aveti: 
Credinţă ! Şi cind nu-i credinţă, totu-i 
Pierdut ! Ce credeţi voi? De ce-am 
putut 
Să fac tot ce-am făcut? Fiindcă-am 
avut 
Credinţă ! Pentru că-am crezut fanatic 
În cauză! Şi cu credinţă, cu 
Nimic alt decit cu credinţă, am 
Ajuns să intru în oraș şi să-l 
Silesc să-mi cadă în genunchi. 
Credința 
M-a însoțit la Dogsborough, şi cu 
Credinţa am pătruns şi-n primărie. 
Cu mina goală şi doar cu această 
Credinţă de nestrămutat. 


ROMA 
Şi cu 
Pistolul. 
UI 

Nu. Pistol mai au şi alţii. 
Dar ce nu au, este credinţa fermă 
Că-s destinaţi conducători să-ajungă. 
Şi-aşa ar trebui şi voi să credeţi 


În mine. Da, să credeţi trebuie, să 
credeţi ! 
Că eu vă vreau doar binele şi știu 
Ce este binele. Că aflu deci 
Şi drumul care duce la izbindá. 
De moare Dogsborough, voi hotări 
Eu, cine ce devine. Atit vă spun: 
Veţi fi satisfăcuţi. 
GIVOLA (pune mina la piept) 
Arturo ! 
ROMA 
Valea ! 
(Giri, Givola și oameni de pază ai lui 
Givola se duc, cu miinile ridicate, afară.) 
GIRI (ieșind, lui Roma) 
Drăguţă pălărie. 
GIVOLA (ieșind)) 
Roma, scump... 
ROMA 
Afară ! 
Vezi, nu uita să rîzi, paiaţă Giri, 
Şi tu, Givola, hoţule, să nu-ţi uiţi 
Piciorul strimb, de nu-i furat şi ăsta 
Cu siguranţă. 
(Cind au ajuns afară, Ui cade în 
starea lui de meditaţie.) 
UI 
Lasă-mă-acum singur! 
ROMA 
De n-aş nutri, Arturo, acea credinţă 
De care ai vorbit, n-aş şti adesea 
Cum să-mi privesc in ochi, ciracii. 
Trebuie 
Să acţionăm ! Şi cit mai iute: Giri 
Cloceşte porcării ! 
UI 
Ernesto ! Acum 
Concep noi lucruri, mari. Lasă-l pe 
Giri! 
Imi eşti, Ernesto, cel mai vechi 
prieten 
Şi credincios locotenent. De aceea 
Am să-ţi destăinui planul meu cel 


nou. 
Care ţinteşte hăt, departe. 
ROMA (radios) 
Spune! 
Ce-am să-ţi comunic despre Giri, 
poate 
Să-aștepte. 
UI 
Cu Chicago-e gata. Vreau 
Mai mult. 
ROMA 
Mai mult? 


UI 
Că doar, nu-i doar aicl 
“Tirg de legume. 


ROMA 


Nu. Dar cum să-ntinzi 
În altă parte laba ? 
UI 
Prin intrarea 
Din faţă! Şi prin cea din dos! 
Prin geamuri! 
Luaţi la goană şi aduşi! Chemaţi 
În ajutor şi defăimaţi! Cerşind 
Şi-ameninţind ! Cu adulări şi-insulte! 
Blai:ni la violenţă, de oţel 
La-w:brăţişări. Întocmai ca aici. 
ROMA 
Da. dar: altundeva e altceva. 
UI 
O repetiţie generală, poate, 
Aşa de formă. într-un oraş mai mic 


Nu ar strica. Ne-ar arăta, în schimb, 
De-i altceva, altundeva. Eu nu cred. 


ROMA 
$i unde-ai vrea această repetiţie? 
UI 
La Cicero. 
ROMA 


Acelo-i Dulifeet, ăla 
‘Cu foaia lui pentru comerţul de 
Legume şi cu opinii personale: 
A! care-n fiece sîmbătă mă-njură 
Că l-am ucis pe Sheet. 


UI 


Ar trebui 
Să tacă. 


ROMA 
N-ar fi greu. Un gazetar 
De teapa âăstuia are şi duşmani. 
Cuvintul tipărit îi face pe unii 
Să vadă roşu. Așa sint eu, de pildă. 
Da, n-ar fi greu să-l faci să tacă — 
Arturo. 
UI 
Ar trebui urgent să tacă. Trustul 
A şi inceput să aibă negocieri 
Cu Cicero. Mai-întii, în termeni 
pașnici. 
Vreau să le vindem conopidă. 


ROMA 
Da, 
-Şi cine negociază ? 
UI 


Clark, dar are 
„Dificultăţi. Din vina noastră. 


ROMA 


Asa 
Şi Clark e-in combinaţie. în Clark 
nu am 
Încredere. 


UI 


La Cicero se zice 
Că noi am urmări ca umbra trustul. 
Vor conopidă. Însă fără noi. 
Li-i groază precupeţilor de noi. 
Nu numai lor: soata lui Dulifeet face, 
De cîțiva ani, la Cicero, import 
De zarzavat, şi-ar fi dispusă 
Să intre-n trustul conopidei. Dacă 
N-am fi fost noi, ar fi intrat de mult. 


ROMA 
Cu-alte cuvinte, planul de-a pătrunde 
La Cicero nu pleacă de la tine, 
Ci de la trust. Pricep acum, Arturo, 
Tot, toate cele! E limpede ca cerul 
Ce se petrece-aice. 


UI 
Unde ? 
ROMA 
In trust! 
La Dogsborough-în conac! Şi 
testamentul 


Lui Dogsborough! Este dictat de 
trust! 


Vor Cicero să-şi anexeze şi 

Le stai tu-în drum. S-ar descotorosi ei 

De tine. Da-n ce chip? Că-i ai la mină: 

Le-ai fost, în porcăriile lor proprii, 

De trebuinţă. De-aia te-au lăsat 

Să faci tot ce-ai făcut. Cum să-ţi mai 
facă vint? 

Şi Dogsborough se dă-n vileag. Bătrinul 

Se tiriie spre groapă cu cenușa 

Pe cap. De aia trustu-i dă tircoale 

Şi-i ia mişcat hirtia dintre ghiare 

Şi o citeşte în suspine presei: 

Cum se căieşte şi stăruitor, cum 

Le cere acum să stirpească ciuma 

Pe care dinsul — da, o recunoaşte — 

A răspindit-o pnntre ei, şi să 

Se-ntoarcă la negoțul vechi, cinstit, 

Al conopidei. Asta le e planul, 

Arturo. Şi-in el, sint toţi viriţi: 

Şi Giri ce-a lăsat pe Dogsborough 

Să mizgâălească testamente, şi-i 

Amic cu Clark, cel ce-are greutăţi 

La Cicero, din vina noastră, şi 

Care-ar dori să n-aibă nici o umbră 

La luatul banilor. Şi Givola 

Cu nasul lui ce simte mortăciunea. 

Ar trebui să se-ncheie-ntii de toate 

Cu Dogsborough-acesta, cu bâtrinul 

Şi preacinstitul Dogsborough, cel care 

Minieşte trădător fiţuici şi astfel 


Aruncă-n tine cu noroi. Altminteri, 
Îți cade baltă planul Cicero! 


UI 


Crezi, deci, că-i vorba de-un complot ? 
E drept 
Că m-au oprit să merg la Cicero. 
Am fost surprins. 
ROMA 

Arturo, te implor. 
Dă-mi s-aranjez eu chestia-asta ! Uite 
Dau doar o raită pină la conac 
La Dogsborough, scot pe bătrin afară, 
La clinică — am să-i zic — şi ţi-l 


predau 
La mausoleu. Şi gata. 
UI 
Dar e Giri 
Acolo la conac. 
ROMA 
Acolo poate 
Să şi rămînă. (Se uită unul la celălalt.) 
E tot aia. 
UI 
Givola ? 
ROMA 


li fac la-napoiere o vizită 
La florărie. Şi-i comand o serie 
De jerbe serioase pentru Dogsborough 
Şi pentru Giri veselul. Plătesc 
Peşin. (Își arată browningul.) 
UI 


Ernesto, acest plan murdar 
Prin care Dogsborough şi Clark şi 
Dullfeet 
Vor să mă sufle din afacerea 
Cu Cicero, va trebui curmat 
Cu strășnicie. Mă încred în tine. 
ROMA 
Şi bine faci! însă va trebui 
*Nainte de-o pornim, să fii de faţă 
Să dai tu damf băieţilor, să vadă 
Chestiunea în lumina-adevărată. 
La vorbe nu mă prea pricep. 
UI (ii stringe mina) 
De acord. 
ROMA 
Ştiam, Arturo! Aşa se cuvenea, 
Nu altfel să se-ntimple. Aşa: noi doi! 
Nu? Tu şi eu. Întocmai ca pe 
vremuri ! (Oamenilor lui) 
Arturo e cu nui: ce v-am spus? 


UI 
Viu. 


La ora unșpe... 


În garaj. 
Sint alt om. li dăm drumul iar! 
(lese repede cu oamenii lui. Ui, 
mergind în sus şi-n jos, îşi pune la 
punct cuvintarea pe care vrea să o 
țină oamenilor lui Roma.) 


UI 
Prieteni, 
Cu neplăcere mi-a fost dat să aflu 
Că se urzeşte-n dosul meu un plan 
De cea mai scirnavă trădare. Oameni 
Din apropierea mea intimă în care 
Aveam cea mai deplină-incredere, 
S-au înhăitat şi, nelcali din fire, 
În gaşcă cu boierii conopidei — 
Nu, asta nu — cu ce în gaşcă? Da: 
În gaşcă cu poliţia, au pus la cale 
Să vă înlăture. Ba chiar aud 
Că şi de viața mea vor să se-apațe! 
Răbdarea mea a luat sfirşit! Ordon 
deci 
Ca, sub comanda lui Ernesto Roma, 
În care am toată încrederea, 
Azi-noapte, să vă... 
(Intră Clark, Giri și Betty Dul/feet) 


GIRI 
(văzindu-l pe Ui cu o mutră speriată) 
Noi sintem, patroane ! 
CLARK 
Te rog, cunoaşte, Ui, pe doamna 
Dullteet 
Din Cicero! Trustu-ar dori s-asculți 
Pe doamna Dullfeet şi să vă-nţelegeţi. 
UI (posac) 
Poftim. 
CLARK 
Desigur, ştii că Cicero, 
În negocierile privind fuziunea 
Cu trustul legumicol din Chicago, 
A ezitat să recunoască-n dumneata 
Un acţionar. Pină la urmă, trustul 
A mai redus din forța obiecțiunii, 
Iar doamna Dullfect vine-acum... 


DOAMNA DULLFEET 
S-alunge 
Neinţelegerca. Şi-n numele 
Bărbatului meu, domnul Dullicet, 
vreau 
Să subliniez că nici campania lui 
Recentă din ziar nu vă viza 
Pe dumneavoastră. 


Ui 
Dar pe cine-atunci ? 
CLARK 


Pe şleau, Ui: „Sinuciderea“ lui Sheet 
A indispus grozav la Cicero. 
Orice-ar fi fost, omul-acela a fost 
Un armator, om de condiţie, nu 


Un oarecare — un nimeni, ce dispare 


În nicăieri. Şi despre care nu e 
Nimic de spus. Şi-ncă ceva: garajul 
Lui Caruther reclamă că deunăzi 
I-a fost deteriorat un camion. 

În amindouă cazurile, Ui, 

E-un om de-al dumitale amestecat. 


DOAMNA DULLFEET 
La Cicero, pin' şi copiii ştiu 
Că trustul conopidei e pătat 
Cu singe. 
UI 
Asta-i neobrăzare. 
DOAMNA DULLFEET 


Nu, 
Nu. Nu e vorba despre dumneavoastră. 
Nu mai e vorba, cel puţin, de cind 
Răspunde pentru dumneavoastră 
domnul Clark. 
E vorba de numitu-Emesto Roma. 
CLARK (repede) 
Păstrează-ţi cumpătul, Ui. 


GIRI 
Cicero... 

UI 
Nici să n-aud. Drept cine mă luaţi? 
Am zis! Ernesto Roma-i omul meu. 
Şi nu îngădui să mi se prescrie 
Ce oameni pot să am în preajma mea. 
Aşa insultă n-am să rabd. 


GIRI 
Patroane ! 
DOAMNA DULLFEET 


Cu oamenii de teapa-acestui Roma, 
Ignatius Dullfeet va lupta pină 
La cea din urmă a lui suflare. 


CLARK (rece) 


Şi pe drept. 
Căci trustu-l sprijină. Giîndeşte, Ui. 
Afacerile şi prietenia 
Sint două lucruri deosebite. Ce zici? 
UI (de asemenea, rece) 


Mai mult nu am de zis, domnule Clark. 
CLARK 


Regret nespus, stimată doamnă 
Duilfeet. 
Acest deznodămint al convorbirii. 
(leşind, lui Ui) 


E-o mare imprudenţă, Ui. (Rămaşi 
singuri, Ui și Giri se uită unul la 


altul.) 
GIRI 
Asta, 
După ciocnirea cu garajul lui 
Caruther, 
Înseamnă luptă. 
UL 
Nu mă tem de luptă. 
GIRI 
Mă rog, să nu te temi! Ai să ai 
să-nfrunţi 


Doar trustul, presa şi pe Dogsborough 

Cu clica lui şi-oraşu-ntreg. Atit. 

Eu zic să te gindeşti, patroane; dacă... 
UI 


Ştiu eu ce fac. Nu-mi trebuie dădacă. 
(Apare o inscripție: Moartea imi- 


nentă a _bătrinului Hindenburg a iscat 
in tabăra naziștilor lupte îndirjite. 
„Cercurile conducătoare susțineau înde- 
părtarea lui Ernst Röhm. In perspectivă 
se afla ocuparea Austriei.) 

Garaj. Noaptea. Se aude ploaia. Ernesto Roma 
şi tinărul Inna. În fund, oameni înarmaţi. 


INNA 
E ora unu. 
ROMA 
L-o reține ceva. 
INNA 
Ar fi posibil, oare, să ezite? 
ROMA 


Ar fi. Arturo ţine-atita la ai lui 
Că s-ar jertfi pe sine în Jocul lor. 
Nici de guzgani ca Givola şi Giri 
Nu poate să se rupă. Şi de aceea 
Tărăgăie și se frămintă şi 
Se poate face două, trei. Dar de venit 
Tot vine. Sigur. Îl] cunosc eu, Inna. 
(Pauză.) 
Cind l-oi vedea pe Giri la pămint, 
Am să mă simt la fel de ușurat 
Ca şi atunci cînd îmi las udul. Ei, 
Mai e puțin, şi gata. 
INNA 


Nopți ca astea, 
Cu ploaie, iţi toacă nervii. 


ROMA 


Tocmai de-aia 
Îmi plac. Cele mai negre dintre 


nopţi. 
Dintre maşini, cele mai iuți. Şi 
2 dintre 
Prieteni, pe cei mai decişi. 
INNA 
De ciţi ani 
Zici că-l cunoşti ? 
ROMA 
Cam  de-opşpe... 
INNA 


Cam de mult. 


UN OM ÎNARMAT 
(vine în față) 
Băieţii vor să bea. 
ROMA 
Nimic. În noaptea asta 
Să-mi fie treji. 
(Un om de rind e introdus de oamenii 
de pază.) 
OMUL DE RIND 
E lată în apropiere! 
Două blindate-n fața circumscripţiei! 
Tixite cu curcani! 


ROMA 


Oblonul jos! 
Nu ne priveşte! Dar tot e mai bine 
Să te păzești decit să pierzi ocazia. 
(Un oblon de oțel închide încet 
garajul.) 
E liber drumul? 
INNA (dă din cap) 
Ciudată e ţigara. 
Fumezi şi pari nepăsător. De faci 
Însă, ce face un nepăsător 
Și de fumezi, devii nepăsător. 
ROMA  (suride) 
Întinde mina! 
INNA (se execută) 
Tremură. Nu-i bine. 
ROMA 
Eu nu cred că e rău. Pe tolomaci 
Nu dau doi bani. Că-s prea 
nesimţiiori. 
Nimic nu-i supără. nu supără 
Pe nimeni. Zău. Poţi tremura în 
pace ! 
Şi acul de oţel într-o busolă 
Vibrează pină se fixează. Mina 
Ta vrea să afle polul. Asta-i totul. 
O VOCE 
(din partea laterală) 
Poliţia  motorizată-n  Churchstreet. 


ROMA  (tăios) 
Se-opreşte ? 
VOCEA 
Merge mai departe. 
UN OM ÎNARMAT (intră) 
Două 
Maşini stau camuflate, după colț. 
ROMA 
Sint pentru Arturo! Givola şi Giri-i 
Fac felul. Cade orbește în capcană. 
Da. Trebuie să-l ajutăm. Hai! 
UN OM ÎNARMAT 
Asta-i 
Curată sinucidere ! 
ROMA 
Şi dacă? 
E cazul să te sinucizi. Ce vrei? 
De opşpe ani prieteni! 
INNA (cu voce puternică) 

Sus oblonul! 
Aveţi tulumba gata ? £ 
OMUL ÎNARMAT 

Gata. 
INNA 
Sus! 
(Oblonul blindat se ridică încet. 
Ui și Givola intră cu pas alergâtor, 
urmați de oameni de pază.) 


ROMA 
Arturo ! 
INNA (incet) 
E şi Givola. 
ROMA 
Ce-a fost? 
Rău ne-ai mai fiert, Arturo! (Ride.) 
Ei, drăcie! 


Şi-i totu-n ordine! 


UI (răgușit) 
De ce n-ar fi? 
INNA 
Credeam că a fost ceva-n neregulă. 
Patroane, stringe-i mina. Era tocmai 


Pe punctul să se-arunce, pentru tine, 
În foc. Nu este-așa? 


Ul 
(Înaintează spre Roma și-i intinde 
mina. Acesta i-o ia rizind. În clipa 
aceasta. Roma  neputind så pună 
mina la browning, Givola trage in- 


` stantancu în el, şi-l nimereşte în 


coapsă.) 
Pe ăştia-in colț. 
(Oamenii lui Roma stau impietriţi 
şi sint duşi — în frunte cu Inna — 


în colț. Givola se apleacă asupra lui 
Roma, care se află doborit la pămint.) 


GIVOLA 
Mai suflă. 
UI 
Daţi-l gata. (Celor de la perete) 


Uneltirea 
Neruşinată ce-aţi urzit în contra-mi, 
A fost dată-n vileag. Descoperit e 
Şi planul împotriva lui Dogsborough. 
Venii în ceasu-al doisprezecelea 
SA vă împiedic. Orice rezistenţă 
E de prisos. Vă învăţ eu să vă mai 
Foiţi în contra mea. Halal birlog! 


GIVOLA 
Nici unul ne'narmat! (Înspre Roma) 
E ghinionist. 
Îşi vine iar în fire. 
UI 


În noaptea asta 
Sint la copac la Dogsborough. 
(lese repede.) 
INNA (la perete) 
Guzgani 
Netrebnici ! Trădători. 
GIVOLA (agitat) 
Foc! Trageţi! 
(Cei aflați la perete sînt seceraţi cu 
mitraliera.) 
ROMA (îşi revine) 
Hei! 
Givala ! Ei, drăcie! 
(Se întoarce anevoie, fața ii e albă 
ca varul.) 
Ce-a fost asta? 
GIVOLA 
Nimica. Nişte trădători au fost 
Executaţi. 
ROMA 
Mă javră. Ce-ai făcut 
Cu oamenii? Cu Arturo? Asasinaţi! 
Ştiam eu! Javre! 
(Căutindu-l pe podea.) 
Unde-i el? 
GIVOLA 
S-a dus. 


ROMA 
(în timp ce e tirit la perete) 
Mă javre! Javre! 
GIVOLA (rece) 


Îmi e piciorul scurt, 
Aşa-i ? Ți-e ție mintea scurtă! Acu’ 
La zid, cu labe bune mi te du! 
(O inscripție apare: În noaptea de 


30 iunie 1934, Hitler atacă pe ne- 
așteptate pe prietenul său __ Röhm, 
într-un han unde acesta îl aştepta 
pentru a porni împreună o lovitură 


impotriva lui Hindenburg şi Goe- 
ring.) 

Florăria lui Givola. înăuntru, Ianatlus 
Dullieet. un bărbat nu mai înalt decit un 
băiai!, şi Betty Duliteel. 


DULLFEET 
Nu o fac cu plăcere. 
BETTY 
De ce nu? 
Că Roma doar s-a dus. 
DULLFEET 
Asasinat. 
BETTY 
Oricum. S-a dus! Şi Clark zice de Ul, 
Că s-au sfîrşit şi furtunoşii ani 
Ai zvăpăielii care încearcă şi 
Pe cei mai buni în tinereţe. Ui 
Făgăduieşte acum să nu mai fie 
Mojic. Dacă-i ataci şi mai departe, 
Trezeşti doar iarăşi cele mai rebele 
Instincte, şi însuţi tu, Ignatius, 
Poţi fi, în primul rînd, pus 
în primejdie. 
Dar dacă taci, te cruţă. 
DULLFEET 
Nu e sigur 
Că ar putea tăcerea să mă-ajute. 
BETTY 
Ba da. Că nu sint animale. 
(Din lături intră Giri, cu pălăria lui 
Roma pe cap.) 
GIRI 
Hallo, 
Aţi şi venit? Patronu-i înăuntru. 
Va fi deosebit de înciîntat. 
Eu, din păcate, trebuie să plec. 
Şi repede. Pin' nu-s văzut aici: 
l-am şterpelit lui Givola o pălărie. 
(Ride că se desprinde stucul din 
tavan, și iese făcind bezele.) 


DULLFEET 
E rău cind tună, e şi mai rău 
cînd rîd. 
BETTY 


Nu mai vorbi, Ignatius! Nu aici? 
DULLFEET (amar) 
Şi nici altundeva. 


BETTY 
Ce vrei să zici? 
Se şi vorbeşte în tot Cicero 
Că postul răposatului Dogsborough 
Va fi cedat lui Ui. Şi, ce-i mai rău, 
E că şi precupeții cumpănesc 
Spre trustul conopidei. 
DULLFEET 
Şi că două 
Mașini de tipărit mi-au fost distruse. 
Nevastă-am  presimţiri urite. 
(Intră Givola și Ui cu miinile întinse.) 
BETTY 
Hallo, 
Ui. 
UI 
Dullfeet, bun sosit. 


DULLFEET 
Ca să fiu sincer, 
Am şovăit, domnule Ui, să viu, 
Căci... 


UI 

Cum ? Bărbatul chipeș e oriunde 

Binevenit. 
GIVOLA 
La fel şi cu femeia 

Frumoasă ! 

DULLFEET 

Vă simțeam, domnule Ui, 

În exerciţiul datoriei mele, 
Un adversar cumva, și... 


UI 
Neînţelegeri ! 
De ne-am fi cunoscut de la început 
Nu s-ar fi petrecut acestea. Căci 
Dorința mea statornică a fost 
Cu binele să-atingem tot ce trebuie 
Să fie atins odată. 
DULLFEET 
Violenţa... 

UI 
„„Nu-i nimeni decît mine s-o urască 
Mai aprig. De-ar fi omul mai cu minte 
N-ar fi de ea nevoie. 

DULLFEET 
Scopul meu... 

UI 
„este leit acelaşi cu al meu. 
Dorim deopotrivă ca negoţul 
Să înflorească. Micul tejghetar, 
A cărui soartă, in timpurile acestea, 
Nu e prea strălucită, ar trebui 
Să-şi poată vinde în tihnă zarzavatul, 
Iar dacă-i atacat, să afle sprijin. 


DULLFEET (ferm) 
Şi să decidă liber dacă vrea 
Un sprijin. Punctul meu de căpetenie 
Acesta e, domnule Ui. 


UI 


Şi al meu. 
Să-aleagă liber. Şi de ce? Fiindcă 
Doar liber de-şi alege ocrotitorul, 
Şi-l face deci răspunzător pe cel 
Ce singur l-a ales, poate domni 
Încrederea în negoțul de legume, 
Atit de necesară, aci ca de-altiel 
Oriunde aiurea. Am spus-o 

întotdeauna. 


DULLFEET 
Mă bucur să vă aud spunind acestea. 
Cu riscul de a vă irita, adaug: 
Că Cicero nu va răbda vreodată 
Constringere. 

UI 

E de înțeles. Nu-i nimeni 

Să rabde a fi constrins cind nu-i 
nevoie. 


DULLFEET 
Să vi-o spun neted: de-ar fi 
ca fuziunea 
Cu trustul conopidei să aducâ 
Cu sine amaru) şir de încercări 
Ce chinuie Chicago, eu nu-aş putea 
Să fiu de partea ei. 


UI 
Domnule Dullfeet ! 
Sinceritate la sinceritate. 
S-or fi-întimplat citeceva în trecut 
Ce poate n-or fi pe măsura celei 
Mai riguroase etici. E în firea 
Oricărei lupte. Dar între prieteni, 
Aşa ceva nu se întimplă. Dulifeet, 
Eu, de la dumneata nu cer mai mult 
Decit să ai incredere in mine 
De acum încolo. Să mă socoteşti 
Drept un prieten care n-o să-şi lase 
Prietenu-in ananghie, nicăieri, 
Nicicînd. Și, ca să-ţi cer ceva concret, 
Să nu mai publici de aci înainte, 
În ziarul ce conduci, poveştile 
de groază 
Ce nu fac decit singe rău. Eu cred 
Că nu e mult ce-ţi cer. 
DULLFEET 
Domnule Ui, 
Nu-i greu să taci despre ce nu 
se întimplă. 
Ul 
Nădăjduiesc. Şi dacă ici şi colo 
Va fi să aibă loc vreun incident, 
Căci oamenii sint oameni şi nu îngeri, 
Sper să nu însemne iarăşi neapărat, 


Că oamenii nu fac decit să împuște 
Şi că-s tilhari. Nici nu vreau 

să susţin că 
Nu s-ar putea întîmpla ca unul dintre 
Şoferii noştri să rostească odată 
Vreo vorbă grosolană. Oameni sintem. 
Şi dacă un precupeţ ori altul ţine 
Să-i dea de-o bere unui om 

de-al nostru. 
Ca să-i aducă la timp conopida, 
Să nu se vadă şi in asta vreo 
Pretenţie nedreaptă. 


BETTY 
Domnule Ui, 
Bărbatul meu e om. 
“GIVOLA 
Ştiut ca om. 
Şi (fiindcă totul e-acum discutat 
Şi lămurit, cu de-amănuntul, paşnic 
Ca între prieteni, mi-ar face plăcere 
Să vă arăt florile mele... 
Ui 
După 
Dumneata, Dulifeet. 
(Se duc să viziteze florăria lui Givola. 
Ui conduce pe Betty, Givola pe Dull- 
feet. Dispar în scenele următoare, 
iarăși şi iarăși după straturile de flori. 
Apar Givola și Dulifeet.) 
GIVOLA 
Acestea-s. scumpe Dulfeet, tufănici. 
DULLFEET 
Ştiu, flori ce cresc pe lingă iazuri mici. 
GIVOLA 
Cu crapi gonind fărime să înşface. 
DULLFEET 
Şi cică-omului rău, fioarea nu-i place. 
(Dispar. Apar Betty și Ui.) 


BETTY 
Puterea omului nu stă în silă. 
UI 
Eşti înțeles atunci doar, cînd n-ai milă. 
BETTY 
Un argument solid face minuni. 
UI 
Nu și acolo unde vrei să-aduni. 
BETTY 
Pistol şi silă. trucuri şi momeală... 
UI 


Sint om ce duc o politică reală. 
(Dispar. Apar Girola şi Dulifeet.) 
DULLFEET 
La flori nu ai să vezi instincte rele. 


GIVOLA 
De-aceea-mi și iubesc florile mele. 
DULLFEET 
Trăiesc tăcut, de azi pe miini, pînă 
s-au dus. 
GIVOLA (oț, insinuant) 
N-au griji. Nu-s ziare — nici necazuri 


nu-s. 
(Dispar. Apar Betty și Ui.) 
BETTY 
Se zice că sinteţi spartan în viaţă. 
UI 
De băuturi şi de tutun mi-i greață. 
BETTY 
Mai sinteţi, poate, pîn-la urmă-un 
sfint ? 
UI 


Un om fără pasiuni lumești, acesta sint. 
(Dispar. Apar Givola şi Dullfeet.) 
DULLFEET 
Plăcută-i viața printre flori, încalte. 
GIVOLA 
Plăcută-ar fi, de n-ar fi multe alte. 

(Dispar. Apar Betty şi Ui.) 


BETTY 
Şi cu credinţa cum staţi, domnule Ui? 
UI 
Păi, sint creştin. Mai mult n-am 
ce să spui. 
BETTY 
Dar decalogul de-unde totu-emană...? 
UL 
Să nu se vire-în cearta cotidiană! 
BETTY 


Mă iartă, domnule Ui, de îndrăzneală: 
Cum staţi cu acea problemă grea, 
socială ? 
Ul 
Că sint convins social, vezi din ce fac: 
Din cind în cind și pe bogaţi îmbrac. 
(Dispar. Apar Givola și Dullfeet.) 
DULLFEET 
Şi-in viaţa florilor sînt întimplări. 
GIVOLA 
Ohe ! Înmormintări ! Înmormintări ! 
DULLFEET 
O. florile ţi-s piinea, doar. Uitam. 
GIVOLA 


Da. Şi-un client mai bun ca moartea, 
n-am. 


DULLFEET 
Dar nu depinzi de el, nădăjduiesc. 
GIVOLA 
Nu, cînd cei preveniţi îl ocolesc. 
DULLFEET 
Cu forța, Givola, nu-ajungi la glorie. 
GIVOLA 
La țintă însă da. Vorbind de flori. 
DULLFEET 
E drept. 
GIVOLA 
Eşti palid. 
DULLFEET 
Aeru-i de vină. 
GIVOLA 
ţi face rău mireasma florii fină, 
Prietene. 
(Dispar. Apar Betty şi Ui.) 
BETTY 
Şi că v-aţi înțeles 
Mă bucură. 
UI 
Cind ştii unde-ai purces... 
BETTY 
Prietenii, călite-n vînt şi nori... 
UI 
(pune mina pe umărul ei) 
Îmi plac femeile ce prind uşor. 
(Apar Givola și Dulifeet, acesta alb ca 
varul. El vede mina lui Ui pe umărul 
soției sale.) 
DULLFEET 
Ne ducem, Betty. 
UI 
(mergind spre dinsul, îi întinde mina) 
Domnule Dullteet, 
Decizia dumitale te cinsteşte, 
Spre binele celor din Cicero. 
Nu poate fi decit de bun augur 
Că doi bărbaţi ca noi s-au intilnit. 


GIVOLA 
(oferă flori lui Betty) 
Frumosului frumosul ! 
BETTY 


Ce splendoare, 
Ignatius ! Cît mă bucur. Pe curind, 


Domnule Ui. 
(Ies.) 


GIVOLA 
Imi pare că se face 
Şi asta-în sfirşit. 


UI 
El nu-mi prea place. 
(0 inscripție: Sub presiunea lui Hitler, 
cancelarul austriac Engelbert Dollfuss 
se învoi, în 1934, să înceteze atacurile 
presei austriece împotriva | Germaniei 
naziste.) 

In urma unui sicriu purtat sub dangăte de 

clopot. în mausoleul din Cicero, păşesc Belty 

Dullfeet In veşminte cernite de văduvă, Clark, 

Ui, Giri şi Givola — aceştia din urmă cu 

jerbe mari în mină. Ui. Giri şi Givola rimin 

înapol, după ce au depus jerbele. De acolo 
se aude vocea pastorului. 


VOCEA 
Şi păminteasca rămăşiţă a Jui 
Ignatius Dullfeet vine-uici spre-odihnă. 
O prea săracă viaţă în avuţii, 
Bogată în osirdie, s-a stins. 
S-a stins multă osirdie cu-astă viaţă. 
Osirdie cheltuită nu-în folosul 
Celui ce-a cheltuit- și acum 
S-a dus. La porţile cereşti, o să-și 
Aşeze sfintul mina lui pe haina 
La spate roasă a lui Ignatius Dulifeet 
Şi cuvintind, va zice: omul acesta 
Purtat-a mult povara multor oameni. 
În sfatu-orașului, de aci încolo, 
Ades se va aşterne, în ședințe, 
O clipă de tăcere, după ce 
Şi-au spus cuvintul toți. Va fi aşteptat 
Să se rostească și Ignatius Dullfeet. 
Atita sînt deprinși concetăţenii lui 
Cu vocea lui. S-ar zice că s-a stins 
Cu el însăși conștiința orașului. 
Căci prea nepotrivită-i vremea în care 
Ne lasă un om ce chiar și orb mergea 
Pe drumul drept, şi pe de rost ştia 
Ce-i dreptul. Omul ăsta mărunţel 
La trup, dar mare în cuget, a creat 
Cu ziaru-i o tribună, de la care 
Se auzea departe peste granıți 
Cuvintu-i limpede. Ignatius Dullfeet, 
Te odihneşte-in bună pace. Amin! 


GIVOLA 
Un om cu tact! Nimic din soiul 
morţii. 
GIRI 


(cu pălăria lui Dulifeet pe cap) 
Un omeu tact? Om cu copii. Cu şapte! 
(Din mausoleu vin Clark şi Mullberry.) 

CLARK 


Ce naiba ! Staţi de veghe să nu scoată 
Nici din coşciug vreo vorbă adevărul? 


GIVOLA 
Clark, scumpule. de ce aşa cu țifnă? 
S-ar cuveni, ca locu-în care sîntem 
Să te calmeze. Și patronu-i astăzi, 
Cam fără chef. Nu îi prieşte locul. 
MULBERRY 
Şleahtă de măcelari: Dullfeet acesta 
Nu și-a călcat cuvintul. A tăcut! 
GIVOLA 
Tăcerea nu-i deajuns. Ne trebuie 
vameni 
Dispuşi nu doar să tacă, ci să şi 
Vorbească pentru noi. Şi incă tare! 
MULBERRY 
Ce alta-ar fi putut vorbi decit 
Că sinteti măcelari! 
GIVOLA 
A fost nevoie 
Să plece. Căci măruntul Dulifeet ăsta, 
Era un por din care oricînd putea 
TȚişni-in negoţul de legume, iarăși, 
Sudoarea fricii. Era insuportabil, 
Aşa duhnea din el sudoarea fricii! 


GIRI 
Si conopida voastră? Vreţi să-ajungă 
La Cicero. sau nu? 
MULBERRY 
Nu prin măceluri! 
GIRI 
Prin ce, atunci ? Cin' se-ospătează din 
Viţelul înjunghiat de noi? Aud? 
Ei, ştii că-mi place: carne vrei, da-njuri 
Pe bucătar că umblă cu cuțitul! 
Noi ne-așteptam să vă lingâţi pe deşte, 
Nu să cirtiţi! Duceţi-vă, acu’! 
MULBERRY 
Amară a fost ziua, Clark, în care 
Ni i-ai adus pe ăştia. 
CLARK 
Cui i-o spui? 
(Amindoi ies posomoriţi.) 
GIRI 
Sint dobitoci, patroane, nu-ţi strica. 
La înmormintare, cheful, pentru ei. 
GIVOLA 
Tăcere ! Vine Betty! 
(Din mausoleu vine Betty Dullfeet. 
sprijinită de o femeie. Ui îi vine în 
intimpinare. Din mausoleu, muzică de 
orgă.) 
UI 


Doamnă Dulifeet. 
S (Ea trece mută pe lingă 
el. 


GIRI (urlă) 
Hei, matale! Stai! 
(Rămine locului și se întoarce. Se vede 
că e albă ca varul.) 


UI 
Spuneam: condoleanţe, doamnă 
Dullfeet è 
Nu mai e Dullfeet, aibă-l Domnu-în 


Dar conopida dumneavoastră există. 

Poate că nu-o vedeţi, vi-s ochii încă 

Înneguraţi de lacrimi, însă cazul 

Acesta tragic nu s-ar cuveni 

Să vă determine-a nu lua în seamă 

Că peste pașnicele camioane 

Cu zarzavat, pornesc împușcături 

Perfid trimise din mișele pinde. 

Nelegiuite miini stropesc şi strică 

Cu gaz, legume încă bune. Iată 

Noi stăm aici, oamenii mei cu mine. 

Dispuși la sprijin. Ce răspundeţi ? 
BETTY (privind spre cer) 


Doamne. 
Şi Dullfeet nu-i țărină încă! 


UI 
Nu pot 
Decit împrejurarea să-o depling. 
Şi să afirm: omul acesta care 
A fost răpus de-o mină ticăloasă, 
Mi-a fost prieten. 


BETTY 
Da, aşa e. Mina 
Ce l-a răpus, e-aceeași mînă care* 
S-a-intins după a lui. A dumitale! 
UI 
Jar trăncăneala și-asmuţirea ceea 
Răutăcioasă, iar acele zvonuri 
Ce otrăvesc din rădăcină cele 
Mai bune planuri ce croiesc ca să 
Mă înţeleg în pace cu vecinii! 
Acea dorinţă de-a nu mă pricepe! 
Şi-increderea aceea cusurgie 
În ce mă-încred! Şi acea veninoasă 
Pornire de-a numi amenințare 
Solicitarea mea! Şi-acel refuz 
Al milinii ce întind! 
BETTY 
Ca să răpună! 
UI 
Nu : Eu sînt cel scuipat că ţin fanatic 
Să am prieteni. 
BETTY 
Ții să ai prieteni 
Cum ţine şarpele la pasăre. 
UI 
Aţi auzit! Aşa sînt eu tratat! 
Aşa şi Dullfeet cela-imi socotea 


Oferta mea din inimă pornită 
De-a-i fi prieten, drept un calcul; iar 
Mărinimia-mi, vai, drept slăbiciune! 
Ce amcules că-am semănat doar vorbe 
Prietenoase ? O tăcere rece! 
Tăcerea a fost răspunsul, cînd speram 
Un bucuros acord. Şi cit sperat-am 
Să aflu un indiciu de căldură 
Umană, la ale mele neîncetate, 
Aproape umilitoare apeluri către 
Prietenie, ori dacă nu, măcar 
Spre-o echitabilă ințelegere ! 
Degeaba am sperat! Am fost izbit 
Doar de-un necruţător dispreţ! 
Chiar şi 
Aceustă promisiune de-a tăcea. 
Ce. cu imbufnări mi-a fost făcută. nu cu 
Plăcere, ştie Domnul — e câlcată 
La cel dintii prilej! Unde-i de pildă, 
Acum, tăcerea atit de-ardent promisă? 
Se trimbiţează în cele patru vinturi, 
Iarăşi, povești de groază! Dar atenţie. 
Nu întindeţi prea mult coarda, 


încrezători 
În proverbiale mea îngăduinţă. 
BETTY 
Nu-mi mai găsesc cuvintele. 
UI 
Nu le 
Găscşti atunci cind inima ţi-e mută. 
BETTY 


Şi dumneata socoţi că-i inima 
Ceea ce te face elocvent ? 


UI 


Vorbesc 
Cum simt. 
BETTY 
Se poate simţi oare aşa 
Precum vorbeşti ? Da, cred! O cred! 
Ucizi 

Din inimă! Ai simţul tilhăriei 
Cum au alți oameni simţul milosteniei. 
Crezi în trădare, aşa cum noi-n 

credinţă ! 
Statornic eşti în nestatornicie! 
Nici o emoție oricît de naltă 
Nu te înduplecă. Numai minciuna 
Te poate-nsufleţi ! Şi concepi cinstea 
Doar pentru-nșelăciuni! Te-nflăcărează 
Cruzimea! De vezi singe, ești inspirat! 
Constringerea ? Îţi este uşurare! 
Priveşti cu ochi-n lacrimi mirşăvia ! 
Şi orice faptă bună iţi trezeşte 
Dorinţa de-a te răzbuna, şi ura. 

UI 

Principiul meu e, doamnă Dullfeet, să 
Ascult pe adversar fără cricnire. 


Chiar dacă mă insultă. Ştiu prea bine 
Că-n cercurile dumneavoastră.nu prea 


Mă bucur de iubire. Obirşia mea 

E luată în răspăr — sînt simplu fiu 
Al Rronxului! Se spune: „Omul ăsta 
Nu ştie nici măcar ce furculiță 
S-aleagă la desert. Cum ar putea 

Să facă faţă afacerilor mari ? 

Cind o fi vorbu de tarife ori de-alte 
Asemenea probleme financiare 

Ce se discută, mai te pomeneşti 

Că pune din greşeală mina pe 
Cuţit! Nu, asta nu! N-avem nevoie 
De omul ästa!“ Vorba-mi necioplită 
Şi felul meu prea bărbătesc de-a spune 
Oricărui lucru pe adevăratu-i nume 
Sint rău privite. Am deci împotrivă-mi 
Preiudecata. Îs silit, prin urmare, 

Să mă rezum la simplele profituri 
Ce-ntimplător ajung să dobindesc. 
Lucraţi în concpidă, doamnă Dullfeet 
Si eu. Aceasta-i puntea între mine 

Şi dumneavoastră. 


BETTY 
Puntea ! Abisul insă 
Ce-i între noi, e-un singeros omor! 
UI 


O experiențţă-amară-mi spune să nu 
Vorbesc acum ca de la om Ja om, 
Ci să tratez ca om de trecere 

Cu proprietara unei firme de 
Import. Vă-intreb deci: ce se mai aude 
Cu-afacerile conopidei ? Căci 

Viaţa îşi urmează cursul, chiar 
Cind ne loveşte o nenorocire. 


BETTY 


Da, îşi urmează cursul şi-aş dori 
Să folosesc prilejul pentru-a spune 
întregii lumi ce ciumă-a năpădit-o! 
Jur celui mort, că de-astăzi înainte, 
Am să port ură vocii mele dacă 
Va zice „bună ziua“ ori „dă-mi 
mincare“, 
În loc să zică atit: „stirpiţi pe UI!“ 
GIRI (amenințător) 
Domol, puicuţă ! 
UI” 
Stăm între morminte. 
Nu-i timpu-aici de sentimente tandre. 
Vorbesc de-aceea de-o afacere 
Ce nu cunoaşte morți. 
BETTY 
O, Dullfeet, Dulifeet ! 
Acuma ştiu că nu mai eşti! 
UI 


Aşa e. 
Gindiţi-vă că Dulifeet nu mai e. 
Că-n Cicero s-a stins cu dinsul glasul 
Ce-a înfruntat teroarea, violenţa, 
crima. 


Nu poți deplinge paguba-ndeajuns! 
Staţi fără sprijin, într-o lume rece, 
În care, din păcate, doar cei slabi 
Cad victima. Vă mai rămîne numai 
Un singur, cel din urmă sprijin: eu. 
BETTY 
Spui asta văduvei acelui om 
Pe care l-ai ucis? O, monstrule! 
Ştiam că ai să vii aici, că-ntotdeauna 
Apari la locu-n care ai săvirşit 
Nelegiuiri, ca să pui vina pe-alţii — 
„Nu-s eu, e celălalt!“ „Nu ştiu 
nimic !* 
„Sint jefuit !“, auzi că strigă jaful, 
„E-o crimă! Am s-o răzbun!“, ţipă 
şi crima. 
UI 
Mi-e planul fier! La Cicer’ va fi pază! 
BETTY (slăbită) 
Nicicind ! 
UI 
Curind ! Oricum; o să se vază. 
BETTY 
Doamne păzeşte de-așa pază! 
UI 


Deci ? 
(li întinde mina.) 
Sintem prieteni ? 
BETTY 


Nu! În veci de veci! 
(lese fugind ingrozită.) 


(Apare o inscripție: Ocuparea Austriei 
a fost precedată de asasinarea lui En- 
gelbert Dollfuss, cancelarul austriac. 
Nazirtii şi-au continuat neobosiţi ac- 
țiunea de recrutare de partizani și 
simpatizanti.) 


15. 


Odaia de dormit a lui Ui ia Mammoth-Hotel. 

Ui se răsuceşie în pat, răscolit de coşmaruri. 

Pe scaune, cu rcvolverele în poală, oamenii 
lui de pază. 


UI (in somn) 


În lături! Umbre crude, îndurare! 

(Peretele din spatele lui se face trans- 
parent. Apare spiritul lui Ernesto Ro- 
ma, cu semnul impușcăturii în frunte.) 


ROMA 
Şi tot n-o să-ţi ajute toate acestea. 
Zadarnice-s, Arturo, toate aceste 
Masacre, asasinate, ameninţări 
Şi spumele la gură. E putredă 
La rădăcini fârădelegea ta. 


Nu va-nflori. E-un prost îngrășâmiînt 
Trădarea. Poţi măcelări, minți ! 
Înşală-i pe-alde Clark şi pe-alde 
Dullfeet, 
Ucide-i. Dar la-ai tăi, te-oprește! 
Poţi să 
Conspiri în contra unei lumi, dar pe 
Conspiratori să-i cruţi! Calcă-n 
picioare 
Tot ce îţi iese în drum, dar nu călca, 
Nefericitule, propriu-ţi picior. 
Să-i minţi pe toţi în faţă; nu spera 
Să minţi însă, și fața din oglindă. 
În mine cînd ai tras, în tine-ai tras, 
Arturo. 
Eu mă închinasem ţie, cînd erai 
O umbră-abia-într-un colţ de berărie. 
i-acum mă trage gheața veșniciei 
timp ce tu benchetuiești cu domnii. 
Trădarea te-a înălţat. Dar tot trădarea 
O să te ducă de ripă. Așa 
Cum ţi-ai trădat locotenentu-amicul, 
Așa-i trădezi pe toţi. Și-așa, Arturo, 
Te vor trăda toți și pe tine-odată. 
Ernesto Roma zace sub pămint. 
Dar nu şi necredinţa ta. Aceasta 
Pluteşte legănată-n vint deasupra 
Mormintelor. Şi toți o văd. Chiar 
cioclii. 
Mai vine, Arturo, ziua ceea-n care 
S-or ridica toţi cei răpuși de tine 
Şi s-or trezi toţi cei pe care încă 
li mai răpul. Şi or pormni-mpotrivă-ţi. 
O lume în singe, dar plină de ură, 
Că stai şi caţi în jur după-ajutor. 
Căci află: așa am stat și eu. De poți 
Mai ameninţă-atunci, cerşeşte milă, 
Blesteamă şi promite mult şi bine! 
Vor fi toți surzi! Cum surzi au fost 
cu mine. 
UI (plin de minie) 

Foc! Colo! 'Trădătorul! Piei! Teroare! 
(Oamenii de pază trag înspre locul 
din perete, indicat de Ui.) 
ROMA (pălind) 

Foc, hai! Din mine ce-a rămas 
nu moare! 


16. 


City. Adunarea precupeților din Chicago. Toţi 
sint albi ca varul. 
PRIMUL PRECUPEȚ 
Omor! Măcel! Bun plac! Şantaje! Jaf! 
AL DOILEA PRECUPEŢ 
Mai rău: îngăduinţță! Resemnare 
Şi lașitate! 
AL TREILEA PRECUPEȚ 


Cum îngăduinţă ? 
Era-in ianuarie cind au tăbărit i 


La mine în gheretă, primii doi: 
„Sus mîinile!“ Cu o privire rece 
I-am măsurat din creştet pină-n tălpi 
Şi, liniştit, le-am zis: Eu, domnii mei, 
Cedez în fața forţei! I-am lăsat 
Să înţeleagă desluşit că eu 
Nu am cu ei nimic comun, şi că 
În nici un caz nu le aprob purtarea. 
O stană rece-am fost cu ei. Chiar şi 
Căutătura-mi le zicea: mă rog, 
Poftim casa de bani, dar datorită 
Pistolului ! 
AL PATRULEA PRECUPEŢ 
Just! Eu mă spăl pe miini. 
Sintem nevinovați! Nu-ncape vorbă. 
Spuneam tocmai nevestii. 
PRIMUL PRECUPEȚ (cu patimă) 
Laşitate ? 
De unde lașitate? O judecată 
Cu cap. Căci ce ne-am zis? De stăm 
cuminte 
Şi nu crîcnim la plată, se prea poate 
Să înceteze odată aceşti neoarneni 
Cu împușcăturile lor. Dar de unde? 
Omor! Măcel! Bun plac! Șantaje! Jaf! 
AL DOILEA PRECUPEŢ 
Aşa ceva doar noi puteam păţi. 
N-avem șira spinării. 
AL CINCILEA PRECUPEȚ 
Zi-i mai bine: 
N-avem pistoale! Eu vind conopidă. 
Eu nu sint gangster. 
AL TREILEA PRECUPEȚ 
Am doar o nădejde: 
Că javra asta o să dea odată 
Şi peste alţii mai colţoşi. Să-l văd 
Că-ncearcă și în altă parte jocul! 
AL PATRULEA PRECUPEȚ 
De pildă-in Cicero! 
(Intră precupeţii din Cicero. Toţi sînt 
albi ca varul.) 
CEI DIN CICERO 


Hallo, Chicago ! 
CEI DIN CHICAGO 
Hallo, Cicero! Ce căutaţi pe-aici ? 


CEI DIN CICERO 


TAREE Ne-a 
Trimis aicea. 


CEI DIN CHICAGO 
Cine ? 

CEI DIN CICERO 

EI 


CEI DIN CHICAGO 


Cum poate 
Să vă trimită el? Cum să vă-ordone ? 
Cum să comande — în Cicero? 


PRIMUL DIN CICERO 
Cu-un browning. 
AL DOILEA DIN CICERO 
Cedăm în fața forței. 
PRIMUL DIN CHICAGO 
Laşitate ! 
Ce, nu sânteţi bărbaţi? Nu sînt în 
Cicero 
Judecători ? 
PRIMUL DIN CICERO 
Nu. 


AL TREILEA DIN CICERO 
Nu mai sint. 
AL TREILEA DIN CHICAGO 
Luaţi seama. 
Măi oameni, trebuia să vă-apăraţi! 
E-o ciumă neagră; trebuie oprită! 
Vreţi molima să înghită toată țara? 
PRIMUL DIN CHICAGO 
întîi oraşul nostru, acum al vostru! 
Vă cere ţara să porniţi la luptă 
Cu orice preț! 
AL DOILEA DIN CICERO 
Cum ? De ce tocmai noi? 
Noi ne spălăm pe miini. 
AL PATRULEA DIN CHICAGO 
Iar noi sperăm că, 
Să dee Domnul!, javra asta-odată 
Va da şi peste alții mai colţoşi. 
(Apar, în sunet de fanfară, Arturo Ui 
şi Betty Dullfeet [in doliu], urmaţi de 
Clark, Giri, Givola şi oameni de pază. 
Ui păşește printre ei. Oamenii de pază 
iau poziție de drepți, în fund.) 
GIRI 
Hallo, copii! Toţi cei din Cicero-s 
Prezenţi ? 
PRIMUL DIN CICERO 
Da. 


GIRI 
Şi din Chicago? 
PRIMUL DIN CHICAGO 


Toţi. 
GIRI (lui Ui) 
Sint toți. 
GIVOLA 
Bine ați venit, zarzavagii ! 
Şi trustul conopidei vă salută! 
(Lui Clark) 
Poftiţi, vă rog, domnule Clark. 
CLARK 
Venii 


Să vă impărtășesc o noutate. 
După-indelungi şi nu prea lesnicioase 


Deliberări — sint vorbâreţ din şcoală — 
A fuzionat cu trustul conopidei 
Toptangeria Betty Dulifeet. Astfel 
Că, de astăzi inainte. veţi obține 
Verdeţurile voastre de la trust. 
E limpede ce profitaţi din asta: 
Mai mare siguranţă-n furnizare. 
S-au şi fixat. intrucitva mai mari. 
Noile preţuri. Doamnă Betty Dullfeet. 
Aş vrea, ca membru nou în trust, să vă 
String miinile. 
(Clark şi Betty Dullfeet işi string 
miinile.) 
GIVOLA 


Vorbește. Arturo Ui. 
(Ui trece la microfon.) 
UI 
Voi oameni din Chicago şi din Cicero! 
Prieteni ! Cetăţeni! Acum un an. 
Cind Dogsborough bătrinul — 
om cinstit, 
Sa-l odihnească Domnul — m-a rugat 
Cu ochii-n lacrimi, să aduc un sprijin 
Negoţului de zarzavaturi din Chicago. 
„Am fost mişcat. dar. oarecum, 
şi sceptic 
Dacă-am să pot îndreptăţi această — 
Plăcută incredere. Acu' Dogsborough-i 
îsi mort. 
„lar testamentul lui stă orișicui 
La dispoziţie. Cu cuvinte. simple, 
El mă socoate fiu. Şi-mi mulţumeşte 
„Cu-adincă emolie. pentru toate cele 
“Cite-am făcut din ziua ceea în care 
I-am ascultat chemarea. Azi, negoțul 
De zarzavaturi — fie conopidă, 
Fic-arpagică, ceapă ori mai ştiu euce— 
Este-n Chicago în deplină pază. 
Nu mă sfiesc s-o spun că datorită 
Acţiunii mele ferme. Cind apoi 
Un alt bărbat. Ignatius Dullfeet, mi-a 
Propus același lucru, pentru Cicero. 
Nu am avut motive să nu iau 
Şi Cicero sub ocrotirea mea. 
Am pus îndată o condiţie doar: 
Să fie vrerea negustorilor ! 
Să fiu chemat printr-o decizie luată 
De bună voie! Alor mei le-am dat 
Porunci precise: Nici o violență 
La Cicero! Oraşul e în toată. 
Deplina libertate să mă-aleagă ! 
Nu vreau să-aud morocânoase 
„îmi place“ 
spus cu scrișniri 
din dinţi. 
Mi-e greață de-o incuviințare dată 
Cu inima-indoită. Eu cer asta: 
Un „da!“ voios, rostit de voi bărbaţii 
Din Cicero. scurt şi cuprinzător. 
Şi fiindeă-o vreau. şi ce vreau. vreau 
cu totul, 


Şi nici „mă mg“. 


Vă pun şi vouă. oameni din Chicago, 
Aceeaşi intrebare iar. căci voi 

Mă ştiţi mai bine şi, aş vrea să sper. 
Mă preţuiţi chiar. Cine-i pentru mine? 
Odată cu acestea-aș vrea să-adaug : 
Cel ce nu-i pentru mine-i contra mea, 
Şi singur va avea de suportat 
Urmările poziţiei lui. Acum. 

Puteţi alege! 


GIVOLA 
Pină la alegeri. 
Mai ascultați pe doamna Dullfeet. 
Pe care o ştiţi cu toţii. văduva 
Unui bărbat ce vi-a fost scump la toţi! 


BETTY 


Prieteni ! De acum încolo-acela 

Ce bun prieten vi-a fost tuturora. 
lar mie, soț iubit, Ignatius Dulifeet, 
Nu mai e printre noi... 


GIVOLA 
În pace doarmă! 
BETTY 
Şi nu mai poate să vă fie sprijin. 
Vă cer de aceea, incredere să-aveţi 
În domnul Ui. cum am şi eu. de cînd, 
În aşa triste clipe nentru mine. 
L-am cunoscut mai bine 
şi-ndeaproape. 


GIVOLA 
La vot! 
GIRI 
Cel care-i pentru Arturo Ui, 
Sus mîinile! (Unii ridică numaidecit 
mina.) 


UNUL DIN CICERO 
Se poate şi pleca? 
GIVOLA 
Oricine-i liber; facă ce doreşte. 
(Cel din Cicero iese cu încetineală. 
Doi oameni de pază îl urmează. Apoi 
se aude o impușcătură.) 


GIRI 
Şi-acuma voi! Care vi-i votul liber! 
(Toți ridică mîinile, fiecare amindouă 
miinile.) 
GIVOLA 
Patroane, votu-i gata. Precupeții 
Din Cicero şi din Chicago — îţi sint 
Adinc indatoraţi şi-ţi mulțumesc 
Năuci de bucurie, pentru sprijin. 
UI 
Sint mindru de a voastră mulțumită. 
Sint cincisprezece ani de-atuncea cind, 
Ca simplu fiu al Bronxului, şomer. 
Am ascultat chemarea providenţei 


Şi doar cu șapte oameni încercaţi, 

M-am dus să-mi fac carieră în 
Chicago. 

Incă de-atunci nutream dorinţa vie 

Să-aduc negoțului de zarzavaturi pace. 

Pe-atunci era numai un pile de 
oameni 

Ce năzuia sfios însă fanatic 

Spre-această pace. Azi sint mulţi. Iar 

pacea 

Nu mai este-in negoțul de legume 

Din Chicago un vis, ci realitate. 

Şi ca să-asigur pacea, am dispus 

Ca neintirziat să se procure 

Noi tunuri Thompson, noi maşini 
blindate. 

Fireşte şi pistoale şi bastoane 

De cauciuc şi cite şi mai cite 

Mai trebuiesc, căci după sprijin ţipă 

Nu doar Chicago, nu doar Cicero, 

Ci şi-alte oraşe: Washington, 


Milwaukee ! 
Detruit, Toledo ! Pittsburg ! 

Cincinatti ! 

Oriunde-i tirg de zarzavat. Flint! 
Boston ! 

Filadelfia ' Baltimore! St. Louis! 
Little Rock ! 
Mineapolis! Columbus ! Charleston şi 
New York! 


“Toate vor sprijin! Şi nici o „ruşine!“ 
Şi nici un „huo!“ pe Ui nu-l reține! 
(Surle și fanfare. In timpul cuvintării 
łui Ui, apare o inscripție: La 11 mar- 
tie 1938, Hitler pătrunde în Austria. 


Alegerile făcute sub teroarea naziștilor 
ii asigură lui Hitler _ 98°, din voturi.) 


17. 


Cicero. O femeic plină de singe lese tirindu-se 
dintr-un camion în care s-a tras cu pușca. 
şi vine în față şovăind. 


FEMEIA 

Săriţi! Hei. voi! Staţi! Nu fugiţi! 

Fiţi martori! 
Mi-i mort bărbatul colo-n camion ! 
Veniţi de mă-ajutaţi! Şi braţul meu 
S-a dus... Şi camionul! Vreau o cirpă 
S-o leg la braţ... Ne calcă şi strivesc 
Parc-am fi muşte-n halba lor de bere! 
O dvuamne! Ajutaţi-mi ! Nu e nimeni... 
Bărbatul meu ! Voi, asasinilor! 
Dar ştiu eu cine e! E Uit (Cu furie.) 

Bestie. 
Lepădătură a lepădăturii ! 
Spurcată scîirnă de care i-e greață 
Şi scirnâviei, că se-ntreabă unde 
Mă spăl? Păduche al păduchilor! 
Şi toţi il rabdă! Iară noi ne ducem! 
Vă spun! E Ui! Ui! 
(Foarte aproape răpăie o mitraliere 
şi femeia se prăbușește.) 


Ui şi spuma! 
Săriti! Nu-i nimeni să oprească 
ciuma ? 


EPILOG 


Iar voi nu vă holbaţi doar — fiţi de veghe! 


Şi puneţi mina — nu fiți vorbe-ncurcă. 
Pe toţi sta să ne sugă aşa streche! 
Azi, omu-i liber. Dar mai e de furcă. 


Deci, nu se culce incă nimeni pe-o ureche — 


Nu-i stearpă poala ce-a fătat năpircă. 


În romineşte de Florin Tornea 

